הוועדה לביטחון לאומי, כנסת 25, פרוטוקול מספר 10, 2023-03-20 00:00

צביקה פוגל: אפשר לשבת

צביקה פוגל:  תודה רבה על תשומת הלב, בהחלט ראוי

צביקה פוגל:       חברת הכנסת שרון ניר, בבקשה

שרון ניר: בוקר טוב אדוני, בוקר טוב לכל האורחים החשובים

שרון ניר:  תודה שכינסת את הדיון הזה

שרון ניר:  אני רוצה את דבריי להקדיש לשר לביטחון לאומי שאני חושבת שזאת צריכה להיות המשימה המרכזית שלו, ואני ממש רוצה מעל הבמה הזו לפנות אליו בכל לשון של בקשה, תעביר את החוק

שרון ניר:  אנחנו ברצף אירועים מטלטל

שרון ניר:  מתחילת 2023 שש נרצחות

שרון ניר:  זה בממוצע כל 15 יום אישה נרצחת

שרון ניר:  זה כמו פצצה מתקתקת מעל הראש שלנו

שרון ניר:  זה אירוע שלא ניתן בכלל להגדיר את גודל העוצמה שלו ואת האופן שבו הוא מטלטל את כל יושבי השולחן הזה

שרון ניר:       אני רוצה לומר שמיום שישי לפנות בוקר כשנודע לנו על רצח דריה לייטל שהייתה כלואה בתוך הבית שלה בחיפה עם שלושת ילדיה, הראש פשוט מסרב להאמין שאנחנו נמצאים בסוג של רולטה ואנחנו לא מצליחים רגע לאחוז את הנושא הזה ולהשקיע ברמה האקטיבית והפרואקטיבית כדי לקדם חקיקה

שרון ניר:       אני רוצה לומר לשר לביטחון לאומי שהחוק הזה הוא חוק שעבר בהסכמה רחבה בממשלה הקודמת

שרון ניר:  המציעות של החוק הזה היו לא מעט חברות כנסת

שרון ניר:  חברת הכנסת קרן ברק מהאופוזיציה דאז, ולכן ככל שמדובר על חוק האיזוק האלקטרוני שהוא חוק באמת שמציל חיים והוא מביא לידי ביטוי גם ימין וגם שמאל, כי ברצח נשים אין ימין ושמאל

שרון ניר:  זה תופעה חברתית מדאיגה

שרון ניר:  זו תופעה חברתית שצריכה להדיר שינה מעיניי כולנו ולכן עצם העובדה שבוועדת שרים הקודמת לפני כשבוע החוק הזה נידחה חצי שנה קדימה, ונכון לוועדת שרים האחרונה החוק הזה, התבשרנו שהוא נידחה חודש קדימה, זה דבר שאי אפשר לעבור עליו לסדר-היום

שרון ניר:  אני מבקשת בכל לשון של בקשה מהשר איתמר בן גביר להפסיק להסתכל על זה בעיניים של ימין ושמאל, בין קואליציה לאופוזיציה, לתת לחוק הזה שהוא פרי של הסכמה רחבה, שהוא המצאה ישראלית, הוא פטנט טכנולוגי ישראלי שפועל כבר במדינות זרות מעבר לים, לרוץ קדימה ולאפשר לנו להציל חיי אדם

שרון ניר:  זה המשמעות של החוק הזה

שרון ניר:  רצח נשים זה מכת מדינה

שרון ניר:  רצח נשים זה תופעה נרחבת

שרון ניר:  על כולנו ללא קשר לימין ושמאל להיות אקטיביים ופרואקטיביים על מנת למנוע את הרצח הבא

שרון ניר:  תודה רבה אדוני

צביקה פוגל: תודה לחברת הכנסת שרון ניר

צביקה פוגל:       חבר הכנסת יואב סגלוביץ', בבקשה

יואב סגלוביץ': אני אדבר רגע על האיזוק האלקטרוני

יואב סגלוביץ':  האיזוק האלקטרוני רץ בכנסת ישראל למעלה מעשור

יואב סגלוביץ':  בעיקר חברות כנסת העבירו את זה מאחת לשנייה והצטרפו, תומא סלימאן ומיכל רוזין, וכשאני הצטרפתי לכנסת אני הצטרפתי לעניין

יואב סגלוביץ':  מה שהשתנה בין הצעת חוק פרטית, שהיום זה לא הצעת חוק פרטית, היא הצעת חוק ממשלתית מבושלת

יואב סגלוביץ':  הייתה לי את ההזדמנות לעסוק בעניין הזה כסגן שר לביטחון פנים, וההצעה עברה מהמצב של דבר שצריך לעשות אותו לדבר מבושל

יואב סגלוביץ':       אני אגיד פה לכולם, גם אם זה עובר מחר בבוקר, ייקח עוד זמן, משהו כמו שבעה חודשים לגמור הליכי מכרז ודברים כאלה ואחרים, והמשרד ערוך לזה במאה אחוז

יואב סגלוביץ':  אמרתי את זה גם בוועדה הקודמת כשהייתי אצלך

יואב סגלוביץ':       יותר ממצטער, אני מתעצבן

יואב סגלוביץ':  אני בדרך כלל לא מתעצבן מהר

יואב סגלוביץ':  אני כועס ואני אומר את זה פה

יואב סגלוביץ':  אני אומר את זה בצער אבל אני חייב לומר את זה

יואב סגלוביץ':  איתמר בן גביר פשוט משקר

יואב סגלוביץ':  אתמול בפתח ישיבת הממשלה עמד מול המצלמות ושיקר

יואב סגלוביץ':  אמר, העסק לא מוכן, העסק לא בשל, צריכים לבחון

יואב סגלוביץ':  לא צריך לבחון דבר

יואב סגלוביץ':  צריך להחליט החלטה ולהעביר את זה בדין רציפות

יואב סגלוביץ':  אני מקווה שעוד הזמן מספיק לדין רציפות בהקשר הזה, לא בדקתי בפעם האחרונה, ולהעביר את זה בשנייה, שלישית

יואב סגלוביץ':  יש לזה רוב עצום

יואב סגלוביץ':  הסיבה שהוא לא עושה את זה, זה אותו לחץ שהיה תוך כדי התהליך מכל מיני ארגונים ששמעו את כולם אז בזמנו

יואב סגלוביץ':       הממשלה הזאת לא עושה כלום

יואב סגלוביץ':  אני אומר לך, צביקה, הממשלה הזאת לא עושה כלום

יואב סגלוביץ':  אף חוק

יואב סגלוביץ':  אני עכשיו רץ ותודה שנתתם לי לדבר עכשיו, רץ לוועדת חוקה

יואב סגלוביץ':  אתמול את המתנות והנבצרות באולם השני

יואב סגלוביץ':  זאת הזדמנות לעשות מעשה טוב, אולי הראשון שהממשלה הזאת מסוגלת לעשות בכלל

יואב סגלוביץ':       אני אמרתי לך ברמה האישית, זה גם על הראש שלך

יואב סגלוביץ':  שבוע שעבר זה עלה

יואב סגלוביץ':  אמרו שתהיה דחייה בשבוע

יואב סגלוביץ':  אני אומר פה, האירוע הזה זה אירוע פסיכוטי ואני אומר עוד פעם בקול רם

יואב סגלוביץ':  איתמר בן גביר משקר

יואב סגלוביץ':  יש לך תפקיד, אתה במפלגה שלו, תן לו בראש

יואב סגלוביץ':  תעבירו את החוק הזה

יואב סגלוביץ':  אי אפשר ככה להתנהל

יואב סגלוביץ':  לא הכול זה סרטונים, לא הכול זה פרופגנדה

יואב סגלוביץ':  אי אפשר

יואב סגלוביץ':      אני אגיד לך עוד משהו

יואב סגלוביץ':  הטיעון הכי מופרך שיש פה, אומרים שזה בגלל תלונות שווא, כאילו יש הדדיות בין תלונות שווא לבין אלימות

יואב סגלוביץ':  זה טיעון מופרך, כי אם מישהי לא עלינו מתלוננת תלונת שווא ויש עליו את האיזוק, אף אחד לא יוכל להתלונן עליו, יודעים בדיוק איפה הוא היה ולכן זה טוב גם למי שטוען

יואב סגלוביץ':  בקיצור, שורה תחתונה, שאיתמר בן גביר יפסיק לשקר ותעשה לי טובה, תתחיל לעשות

יואב סגלוביץ':  תודה

צביקה פוגל: עוד מישהו מחברי הכנסת רוצה לומר משהו?     בבקשה, חבר הכנסת נאור שירי

נאור שירי: בוקר טוב, תודה רבה על הדיון ולמי שכמובן גם כינס את זה

נאור שירי:  אני חושב שהכנסת הזו, אני אנסה להימנע ממה שביקשת בתחילת הישיבה מתוך רצון כן להתרכז במהות וכן לתת לסובבים והסובבות פה את הזכות לדבר

נאור שירי:  הכנסת הזו, נסכים, לא נסכים, היא יודעת לקדם דברים, נכון? אנחנו יודעים לקדם שינוי משטרי, לעשות ועדות מיוחדות, לקדם תיקון לפקודת המשטרה בטרם עוד התמנה השר

נאור שירי:  אתה ואני ישבנו גם סביב השולחן עוד לפני שמונה השר

נאור שירי:  ידענו לקדם את התיקון שהוא רצה לקדם

נאור שירי:       אני תוהה ואני חושב שהתהייה פה היא משותפת לכולנו פה

נאור שירי:  למה הדבר הזה נמשך? למה הדבר הזה לא קורה? דיבר פה סגן השר לשעבר שהכול מוכן

נאור שירי:  הוא דיבר עוד לדעתי מהכנסת ה-19, מהכנסת ה-20

נאור שירי:  זה מוכן

נאור שירי:  אני לא מבין למה זה לא מתקדם

נאור שירי:  בעיניי הרבה דיונים, בטח דיונים מהירים שהם מוגשים ומאושרים, יש בהם מן ניקוז לחצים, זאת אומרת עושים דיון, קצת עושים ונטילציה לנושא, מעלים אותו על סדר-היום במקרה הטוב והדבר נשכח עד לסיטואציה הבאה שבה הדיון הזה שוב הופך להיות רלוונטי

נאור שירי:       אני חושב שהתפקיד שלך פה היום זה לבוא ולהגיד, עד כאן, אין עוד דיון

נאור שירי:  יש עכשיו הצעת חוק של הוועדה מטעם הוועדה או לא משנה באיזה מסגרת קואליציונית כזו או אחרת, באיזה קונסטלציה אתה בונה, אנחנו שמים לזה סטופ ונכסים למרתון של נגיד שבוע-שבועיים דיונים ומטפלים רק בזה

נאור שירי:  שום דבר אחר לא מטפלים

נאור שירי:  כמו שיודעים לטפל בשיטת המשטר בישראל

נאור שירי:  אין מה לעשות

נאור שירי:  ציין פה את זה יואב

נאור שירי:  אני לא אמנה אם אנחנו מסכימים או לא

נאור שירי:  יודעים לקדם מהר פה דברים

נאור שירי:  יודעים לשים בסדר העדיפויות חוקים שאתם מעוניינים לקדם

נאור שירי:  למה זה לא בסדר העדיפויות?      לצערנו, סובבים סביב השולחן, אני לא רואה, במחילה, חברי קואליציה

נאור שירי:  אנחנו יכולים לדבר אבל בסוף אתם אלו שעושים

נאור שירי:  שים סטופ

נאור שירי:  עוד שבוע-שבועיים זה עובר, נגמר הסיפור

נאור שירי:  תודה

צביקה פוגל: חברת הכנסת מירב כהן, בבקשה

מירב כהן: תודה רבה

מירב כהן:  על רקע הרציחות והרצח האחרון שבאמת היה מזעזע, חורה במיוחד אני חושבת שוועדת השרים לענייני חקיקה בחרה שוב לדחות הצעות חוק שהיו יכולות למנוע את הרצח הזה ויכולות למנוע את הרצח הבא

מירב כהן:  אני רוצה רגע לתאר הצעת חוק שאנחנו הגשנו למיגור אלימות כלכלית, להסביר את הרציונל שלה ולהסביר איך זה היה יכול למנוע את הרצח הבא, ובכל זאת ועדת השרים החליטה לדחות את זה בשלושה חודשים

מירב כהן:       הצעת החוק שנוגעת לאלימות כלכלית בעצם לראשונה מגדירה את הפגיעה הכלכלית כעבירה בספר החוקים, ואז גם אפשר לדרוש צו מניעה מיידי, זאת אומרת אם יש התעללות כלכלית, למשל הגבר לוקח את המשכורת של האישה או רושם עליה חובות או מזהיר אותה שאם היא תעזוב אותו הוא יקבור אותה תחת חובות ולה ולילדים שלה לא יהיה מה לאכול כי הוא לוקח לה את המשכורת והוא רושם עליה את החובות

מירב כהן:  אלה דברים שקורים ממש יום-יום והרבה פעמים הפחד הכלכלי הזה גורם לנשים לחזור לגבר המכה כי הן חוששות שלא יהיה להן איך לגדל את הילדים שלהן

מירב כהן:       אם היינו מגדירים את זה כעבירה כלכלית שאפשר גם להוציא צו מיידי להפסיק את זה, ואפשר גם לתבוע נזק ואפשר גם לחייב את הבנקים לתת שירות ומידע מלא לאישה באופן ישיר, אנחנו יודעים שהיינו יכולים למנוע את הרצח הבא

מירב כהן:  גם האלימות הכלכלית היא כמעט תמיד מקדימה את האלימות הפיזית

מירב כהן:  בשנה שבה כבר יש לנו שש נרצחות, אני חושבת שזו הייתה הצעת חוק שהיינו צריכים באמת לעשות הכול כדי לקדם אותה כמה שיותר מהר

מירב כהן:       היום אין עבירה כזו בספר החוקים והרבה אנשים בכלל לא מבינים שזה שהגבר קובע לאישה מה היא תעשה עם המשכורת שלה, לוקח לה את כרטיס האשראי, אומר לה שאם היא רוצה לקנות משהו היא צריכה אישור שלו

מירב כהן:  בסוף זה באמת מתגלגל גם לאלימות פיזית

מירב כהן:  זה טרור בתוך הבית שלך וחייבים לעצור

מירב כהן:      אני חושבת שזה שזה נדחה בשלושה חודשים זה עוול גדול, ואני פונה אליך בבקשה, אנחנו נשתף פה פעולה

מירב כהן:  בחיים של נשים מבחינתי אין אופוזיציה, אין קואליציה

מירב כהן:  אנא תעזרו לנו לקדם את זה כמה שיותר מהר

מירב כהן:  תודה

צביקה פוגל: תודה רבה לך

צביקה פוגל:       חברת הכנסת שהניעה את כל התהליך הזה, מירב בן ארי, בבקשה

מירב בן ארי: תודה רבה אדוני היושב-ראש, סליחה על האיחור

מירב בן ארי:  נכון, את הדיון הזה יזמתי לפני כשבועיים

מירב בן ארי:  הצטרפו אליו חברי כנסת מכל הסיעות

מירב בן ארי:  צריך להגיד שגם שלי אצלנו היא בעצם הגישה הצעה דחופה לסדר ולכן הדיון הזה השתלב ביחד

מירב בן ארי:       בואו נעשה סדר באירוע הזה

מירב בן ארי:  האיזוק האלקטרוני, חוק שעבר קריאה ראשונה, אין צורך גם בהצעה שלי שעולה ביום רביעי

מירב בן ארי:  צריך לעשות סדר בפרוצדורה

מירב בן ארי:  החוק הזה עבר קריאה ראשונה אצלי פה בוועדה

מירב בן ארי:  ניהלנו עליו קרוב לחמישה דיונים אם לא יותר, דיוני עומק רציניים עם נציגי המשרדים של בט"פ, שזה בל"מ עכשיו, של משפטים ורווחה

מירב בן ארי:  צריך להגיד גם את מאיר כהן שגם הוא, היה לו יד בכל מה שקשור לקבלת התזכיר על אותו אדם שהוחלט, אם יוחלט לשים עליו איזוק

מירב בן ארי:      אני קוראת בשבוע האחרון כל כך הרבה שטויות, סלחו לי

מירב בן ארי:  בואו נעשה שנייה רגע נעשה סדר

מירב בן ארי:  קודם כל זה צימוד

מירב בן ארי:  זה נראה כמו שעון של אפל

מירב בן ארי:  זה שחור

מירב בן ארי:  אתמול גם לקחתי אותו, הוא יצטרף אליי בימים הקרובים, אתם תיראו אותו, אבל הצימוד הזה הוא פשוט מאוד

מירב בן ארי:  הוא מאוכן וככה החברה שהיא ישראלית גם יודעת איפה הוא נמצא

מירב בן ארי:  זה לא רק הצלת חיים, זה איכות חיים

מירב בן ארי:  היא יכולה להסתובב, הילדים שלה יכולים להסתובב

מירב בן ארי:      אתה ישבת איתי בדיון בכנס הראשון שעשינו

מירב בן ארי:  יאמר לזכותך, ישבת שעתיים, אמרתי לך אם אתה רוצה לדבר

מירב בן ארי:  אמרת לי, באת להקשיב

מירב בן ארי:  הגיעה אפילו החברה הישראלית, זוכר? J1 שהגיעה, Electra security, שתי החברות שמפעילות בכל העולם את זה

מירב בן ארי:  מדינות כמו ניו זילנד, אוסטרליה, מדריד

מירב בן ארי:  אצל כולם פועלת החברה הישראלית, המוח היהודי, פה לא

מירב בן ארי:  ואז התחלנו תהליך ועשינו דיונים בוועדת הבט"פ

מירב בן ארי:  אמרו לנו, שמעתי את השר אתמול אומר, לא הבאתם

מירב בן ארי:  ברור שהבאנו

מירב בן ארי:  הבאנו, אבל מה לעשות שבסוף המושב לא היה לנו רוב כקואליציה

מירב בן ארי:  כולכם יודעים מה עברנו

מירב בן ארי:  לא היה רוב, אז הייתי צריכה חברי אופוזיציה, אז התחננתי בשביל לקבל קריאה ראשונה, אני ומיכל רוזין, ייאמר לזכותה, שהיום היא לא בכנסת אבל צריך לתת לה את הקרדיט

מירב בן ארי:  ישבו מולי חברי כנסת מהאופוזיציה תוך כדי שמסתכלים בפלאפון, בכלל לא הסתכלו לי בפרצוף, ואמרו לי, את יודעת מה? ניתן לך קריאה ראשונה

מירב בן ארי:  גם עשו לי טובה

מירב בן ארי:  זה מה שהיה

מירב בן ארי:  ביום האחרון של פיזור הכנסת, ממשלה, כולנו הלכנו הביתה, ביום האחרון קיבלנו את הקריאה הראשונה, אז קודם כל עשינו הכול

מירב בן ארי:  נכון, אני מודה, לא נתנו

מירב בן ארי:  אמרו, אין לך רוב, תתמודדי

מירב בן ארי:  זה מה שקיבלנו

מירב בן ארי:       אחרי הקריאה הראשונה, ובואו נעשה כאן סדר, זה נמצא בוועדה

מירב בן ארי:  הוועדה, אני מניחה שדיברתם על זה, בטח איילת מכירה את זה, הגישה בקשה לדין רציפות

מירב בן ארי:  הממשלה, יש לה שלושה שבועות להתנגד

מירב בן ארי:  היא לא התנגדה, הממשלה, ולכן בעיקרון כל מה שצריך לעשות זה להצביע

מירב בן ארי:  לא צריך לעשות דיונים גם

מירב בן ארי:  צריך להצביע על החוק ולהביא אותו למליאה

מירב בן ארי:       אמרתי גם לשר

מירב בן ארי:  יש לו עניינים שלו

מירב בן ארי:  זה בסדר, זה מדיניות

מירב בן ארי:  בוא לוועדה ונשב ותכניס את מה שאתה רוצה

מירב בן ארי:  ככה עושים חוק

מירב בן ארי:  אני עשיתי חוק של ערכות אונס

מירב בן ארי:  הבאתי א', יצאתי עם ד'

מירב בן ארי:  הוא לא נראה בכלל כמו מה שהבאתי

מירב בן ארי:  יש פה ארגונים שהיו איתי

מירב בן ארי:  לא צריך לעשות כלום, צריך להעלות להצביע

מירב בן ארי:  הנה, אני גם אומרת לכם, לא נעשה פיליבסטר

מירב בן ארי:  נביא, נצביע

מירב בן ארי:  לאחר מכן יחזור

מירב בן ארי:  לא צריך את החוק של גדעון סער ואת שלי ביום רביעי

מירב בן ארי:  עשינו את זה רק כדי לתת פוש

מירב בן ארי:  לא צריך

מירב בן ארי:  החוק מוכן, מקובל על כל גורמי המקצוע וכל מה שצריך זה לעשות

מירב בן ארי:       יש לך תפקיד היסטורי

מירב בן ארי:  אני יודעת שאני נמצא גם במקום לא נוח, אני מודה, לכן לא אמרתי, נפסול את מה שהוא אומר

מירב בן ארי:  שיבוא לפה ונעשה שינויים, אבל התפקיד ההיסטורי שלך, אני אומרת לך את זה כמי שישבה שם, זה לעשות צדק

מירב בן ארי:  לא צריך פופוליזם

מירב בן ארי:  את דריה לייטל זה לא היה מציל

מירב בן ארי:  היא הייתה בבית והיא סלחה לו

מירב בן ארי:  הן בדרך כלל סולחות לו על אלימות כלכלית, על מינית, על נפשית

מירב בן ארי:  הן סולחות לו

מירב בן ארי:  דריה החזירה אותו

מירב בן ארי:  אתמול שמעתי את חברה שלה והיא אמרה שהוא גם חזר שתוי והיא אמרה לו ליד הילדים, תפסיק עם זה, ושילמה בחיים שלה

מירב בן ארי:      את דריה לייטל חוק האיזוק לא מציל

מירב בן ארי:  צריך גם להפחית את רף הפופוליזם, אני מציעה לכולם, אבל הוא כן היה יכול להציל את יעל מלניק והוא כן יכול היה להציל את אותה גברת שנשחתה בחדר מדרגות שלה ב-2015 בלוד, אני זוכרת את זה, זה היה כשהייתי פה בכנסת, והוא בעיקר יכול להציל ולמנוע את הרצח הבא

מירב בן ארי:  אדוני, למרות שאתה נמצא בסיטואציה בלתי אפשרית, ואני מודה, לפחות כשאני הייתי יו"ר הוועדה השר לא היה במפלגה שלי אז אפשר היה ללכת קצת יותר בין הטיפות

מירב בן ארי:  אתה חייב להבין שיש לך תפקיד היסטורי, ועם זאת אני אומרת משהו אחד אחרון

מירב בן ארי:  אם לא יהיה איזוק אלקטרוני, אנחנו הולכים למלחמה אמיתית בבית הזה כדי להציל את הנשים במדינה הזאת

מירב בן ארי:  אני סומכת עליך אבל עוד פעם אני אומרת לא בקטע של איום

מירב בן ארי:  ואלה, זה מרכז חיי

מירב בן ארי:       אתמול ראיתי את בן גביר מדבר, עלה לי הדופק, אני מודה, רעדתי בכל הגוף, על התוכנית של הרשות להגנת עדים, איך שהוא דיבר

מירב בן ארי:  זו תוכנית שהייתה מתחת לרדאר

מירב בן ארי:  לא דיברנו עליה

מירב בן ארי:  זה כסף קואליציוני שלי, 5 מיליון שקל שלי

מירב בן ארי:  לא הוצאתי מילה

מירב בן ארי:  שמעתם אותי פעם מדברת על תוכנית של הרשות להגנת עדים, להוציא נשים מאוימות? לא פתחתי על זה מילה, לא צייצתי על זה

מירב בן ארי:  הייתי יוצאת מהרשות להגנת עדים שאסור אפילו להגיד לכם איפה היא יושבת, סוגרת את הדלת, עולה לאוטו, מרגישה טוב עם עצמי

מירב בן ארי:  לא צייצתי מילה

מירב בן ארי:  הוא עומד בכניסה לישיבת ממשלה והוא אומר שיש ברשות להגנת עדים תוכנית לנשים מאוימות

מירב בן ארי:  נשבעת לכם, רעד לי כל הגוף

מירב בן ארי:  יש לי קטע, אני לוקחת ללב דברים

מירב בן ארי:       אני פונה אליך אדוני, תעשה צדק לאנשים כאן, תעשה צדק לאזרחים במדינת ישראל, למשפחות שלהם, למשפחה שקרועה, שמאבדת את הדבר הכי יקר לה סתם

מירב בן ארי:  סתם היא מתה

מירב בן ארי:  תודה רבה

מירב בן ארי:  תודה על הדיון הזה גם

צביקה פוגל: אני רוצה לומר לכם משהו, חברי הכנסת

צביקה פוגל:  אין פה אף אחד מהקואליציה, כולם מהאופוזיציה

מירב בן ארי: אתה מהקואליציה

צביקה פוגל: אני מתכוון להעביר את החוק הזה, בסדר?      בבקשה סימון

סימון דוידסון: תודה רבה אדוני היושב-ראש

סימון דוידסון:  קודם כל, מירב, מאוד ריגשת אותי

סימון דוידסון:  לא שמעתי את כל השאר אבל אני יודע כמה זה בדמך ואני זוכר את אותו לילה שאנחנו סגרנו פה את הכנסת כמו באח הגדול שסוגרים את השאלטר, זה היה ממש לפני, ואת האמת, דיברתי עם היושב-ראש, עם צביקה כשנכנסנו לכנסת

סימון דוידסון:  דיברנו על זה, וצביקה הסתכל לי בעיניים ואמר לי כמו שהוא אמר עכשיו בשקט, אני אעביר את זה

סימון דוידסון:  אני באמת מאמין לך

סימון דוידסון:  יישר כוח לך

סימון דוידסון:  אני יודע שאתה אמיץ אבל אין לנו זמן

סימון דוידסון:  זה צריך להיעשות עכשיו

סימון דוידסון:  יש לנו עוד שבוע וחצי לקראת סיום המושב הזה

סימון דוידסון:  אין סיבה שזה לא יקרה

סימון דוידסון:  אני יודע שאתה, כמו שאומרים בשפת העם, לא סופר את האנשים שמדברים שטויות, ולא אגיד מי

סימון דוידסון:  אני בטוח שתעשה את זה

סימון דוידסון:      אני אגיד משהו לכל הנשים והארגונים שנמצאים פה

סימון דוידסון:  אני בעבר, אני חושב שסיפרתי לך, אני עברתי משהו עם חבר שהוא מאוד מזעזע

סימון דוידסון:  כל יום שאני קורא ורואה כמו שכל עם ישראל רואה על האלימות כלפי נשים ועל מקרי הקיצון של הרצח, אני נזכר מה שאני עברתי בילדות עם אותו חבר, ואני אומר לעצמי, איך לא קרה כמעט כלום במשך כל כך הרבה שנים? אני כבר לא ילד

סימון דוידסון:  זה הזמן לעשות את זה, אז אני מחזק אותך

סימון דוידסון:  זו בשורה טובה

סימון דוידסון:  ממש מאמין שזה יקרה בימים הקרובים

סימון דוידסון:  תודה רבה

צביקה פוגל: כן, בואו נתחיל בסדר הדוברים

צביקה פוגל:  אני בכוונה מבקש מהדסה ננס להתחיל

צביקה פוגל:  בבקשה

הדס צמח סננס: אני מעמותת רוח נשים

הדס צמח סננס:  תודה רבה לחברת הכנסת מירב כהן שבאמת העלתה אתמול את הצעת חוק אלימות כלכלית ומדברת על זה גם כאן

הדס צמח סננס:  זה לכאורה לא קשור לרצח וזה נשמע כמו איזה משהו פעוט וקטן, ואני לא רוצה להרחיב ולתת זמן דיבור לחברות שיושבות כאן, אבל אני אוסיף רק על מה שאמרה חברת הכנסת מירב כהן

הדס צמח סננס:  אלימות כלכלית מבשרת את בוא האלימות הקטלנית בדרך כלל

הדס צמח סננס:  היא נמצאת ב-100% מהמקרים שבהם יש אלימות פיזית אבל לעיתים היא מופיעה לבדה

הדס צמח סננס:       אני חושבת שאולי הדבר הכי חשוב בהצעת החוק הזאת שסייענו לנסח אותה ואולי עוד צריך לעשות שם דברים, זה בעצם לתת שם לתופעה הזאת שהיום היא לא מוכרת

הדס צמח סננס:  הרבה מאוד אנשים עוד לא יודעים מה היא אלימות כלכלית, לא יודעים על מה אנחנו מדברים כשאנחנו מדברים על אלימות כלכלית, על מצב של אימה וטרור ושביתה וכפיה

הדס צמח סננס:  הכי חשוב, שאותה אישה שעוברת את אותה אלימות כלכלית, היא ככה רק בהתחלה של הזוגיות, בעצם עוד לא יודעת לזהות שמדובר באלימות מסוכנת שעלולה להתפתח לאלימות קטלנית בבוא העת, ואולי יותר מהכול באמת החשיבות של הצעת חוק כזאת זה שיום, זה לתת שם לתופעה הכל כך קשה ונוראית הזאת

הדס צמח סננס:  כמובן שאחר כך יבואו גם סעדים שהיום לא קיימים לתופעה כזאת, אבל זה באמת ראשית העלאת המודעות בקרב הנפגעות עצמן שידעו לזהות את מה שהן עוברות ואולי להציל את עצמן בזמן

הדס צמח סננס:  אני באמת מאמינה שהצעת חוק כזאת יכולה להציל חיים, לא פחות

הדס צמח סננס:  תודה רבה

צביקה פוגל: תודה רבה להדס

מירב כהן: כבוד היושב-ראש, מה העמדה שלך על ההצעה הזו?     

צביקה פוגל: אני רק היום שמעתי אותה פעם ראשונה, אז תיתני לי ללמוד את זה

מירב כהן: אז נשמח שתלמד

צביקה פוגל: אבל אני מעריך שכמו שאר הפעולות שימנעו רציחות, אני אהיה בעד

צביקה פוגל:       אלישבע, בבקשה

אלישבע: אני נפגעת אלימות

אלישבע:  אני דיברתי בוועדה לקידום מעמד האישה

מירב בן ארי: אלישבע, את בכל הרשת, את יודעת?     

אלישבע: אני יודעת

מירב בן ארי: הנאום שלך חצב לבבות

אלישבע: חוץ מזה שאני נפגעת עבירה, אני גם מלווה ביום-יום כבר שבע שנים נשים נפגעות עבירה וילדים נפגעי עבירה ואני כאן בשביל להשמיע את קולם

אלישבע:  לפני שבועיים היה ניסיון לרצח של אישה חרדית

אלישבע:  הגרוש ממנה אזק אותה ושרף אותה

אלישבע:  אנחנו, נשים חרדיות אספנו לה בפורים מארגון "באשר תלכי", נשים גרושות חרדיות, כסף

אלישבע:  הצלחנו לאסוף 11,000 שקל

אלישבע:  האישה הזאת, ואנחנו נשים, מרביתנו נשים שמגדלות את הילדים, חלקינו נשים שאין להן שקל על הנשמה, כמוני

אלישבע:  אני אישה שקנתה את הגט שלה

אלישבע:  לקחתי הלוואות של 40,000 שקל מקרובי משפחה שלי כדי לקנות את הגט שלי, כדי לזכות בשקט

אלישבע:  לא זכיתי לשקט

אלישבע:       גברת גוטליב שאלה אותי בוועדה הקודמת ולצערי לא נתנו לי לענות לה

אלישבע:  היא שאלה אותי אם המצאתי את צווי ההרחקה למשטרה, אז כן, כמו שאמרתי, שלושה תיקים מ-2016 ותיק מ-2018 על הפרות צווי הרחקה הסתיימו בדצמבר 2022 כששופט בהליך פלילי פעם שנייה, הפעם הראשונה זה היה על תקיפה שלי בחצר בית הספר בנסיבות מחמירות תוך הפרה של צו שיפוטי, צו הרחקה

אלישבע:  אז שופט קבע שהוא ביצע את העבירות המיוחסות שלו וגזר עליו קנס הרתעתי על תנאי

אלישבע:  הרתעתי הוא לא

אלישבע:  בדצמבר 2022 שוב שופט קבע שהוא ביצע את העבירות המיוחסות לו, נמנע מלהרשיעו פעם נוספת, וגזר עליו קנס הרתעתי על תנאי של 5,000 שקלים ומאסר במידה והוא יפר, מאסר בן שנתיים ימים

אלישבע:       אמרה גברת גוטליב כאן

אלישבע:  היא שאלה אם אני המצאתי את הצווים, אז כן, המצאתי את הצווים

אלישבע:  התלונה האחרונה לפני כשלוש שנים

אלישבע:  אחרי שיצאנו ממקלט ומדירת מעבר הגשתי תלונה במשטרה

אלישבע:  נפתחו הליכים, נחקרו עדים

אלישבע:  לצערי הרב אחרי שנה וחצי מתקשרת אליי חוקרת אלמ"ב ואומרת לי שאנחנו חושבים לסגור את התלונה

אלישבע:  שאלתי אותה, למה? "הוצאנו לו צו מעצר ואנחנו לא מוצאים אותו"

אלישבע:  אמרתי לה, "יפה מאוד שעשיתם 'וי' על הצ'ק ליסט שלכם

אלישבע:  אל תגידי לי אנחנו לא מוצאים אותו, תגידי לי שאתם לא מחפשים אותו, כי בעוד עשרה ימים מהיום", כך אמרתי לה בשיחה ההיא, "בעוד עשרה ימים מהיום משטרת בית שמש לא צריכה להתאמץ כל כך

אלישבע:  עוד עשרה ימים מהיום נקבע מועד לדיון בתיקים שאמרתי לכם, הקראת כתב אישום"

אלישבע:  היא שואלת אותי: "הוא מגיע לדיונים?"

אלישבע:  שיקרתי, אמרתי שכן

אלישבע:  זה לא עזר לי

אלישבע:  היא סגרה את התלונה בכל אופן, ואחרי עשרה ימים הפלא ופלא, אחרי אין ספור דחיות הייתה הקראת כתב אישום, זאת אומרת הוא היה, הוא הגיע לדיון

אלישבע:  זאת הצורה שמשטרת ישראל במדינת ישראל מגינה על נשים נפגעות אלימות במשפחה

אלישבע:  עושים 'וי' על הליכים טכניים

אלישבע:  הם לא ניסו לאתר אותו

אלישבע:  הרי אפשר להשיג אותו בשנייה

אלישבע:  הפלאפון שלו הוא זמין

אלישבע:  אפשר לאכן אותו, אפשר היה לקרוא לו לחקירה

אלישבע:  ברור שהוא לא יענה לטלפונים שהם חסויים כשהוא יודע שזה משטרת ישראל מחפשת אותו

אלישבע:       אחרי 20 תלונות שאני מעדכנת בכל פעם מחדש שהכתובת שרשומה במשרד הפנים היא כתובת שהוא מעולם לא גר בה, זה כתובת של חבר שלו, אני צריכה לענות לחוקרי אלימות במשפחה איפה הוא מסתובב? הוא מסתובב בנחלאות ליד אימא שלי

אלישבע:  אני צריכה להיות בחרדה? אתמול היא ראתה אותו

אלישבע:  היו פגיעות גם ברכוש, בדירה שם איפה שגרתי

אלישבע:  זאת הצורה שמשטרת ישראל מדינת ישראל? אגב, אני לא מאשימה רק את משטרת ישראל

אלישבע:  אני מאשימה את כלל המערכות שפשוט לא עושות דבר כדי להציל נשים וילדים מוכרים

אלישבע:       אני אקרא כאן שיר שכתבתי, בבקשה, ובזה נסיים

אלישבע:  שאלי שרופה באש

אלישבע:  שאלי שרופה באש/עד אנא דינה תהא שכונה/בפנים תשכל חרב ומחדרים אימה//שאלי שרופה באש/שאלי איכה?/יתום לא ישפוטו/לא יבוא עליהם ריב גרושה/איכה רכוש גבר/בדין ובחוק מוגן מחיי אישה//שאלי שרופה באש/שאלי שלום ילדייך השואלים, איך אימא?/כי הושחת גופך/הושחת זיו פנייך//שאלי שרופה באש/שאלי איכה?/את תעוקל אשת נעורים/אש זרה/לא נכוו שריך בגחליך//קול שרים ושרות שוררים לא נשמע//

אלישבע:  שזה יהיה לרפואתה של אדל - - -

צביקה פוגל: תודה רבה ששיתפת אותנו, אלישבע

צביקה פוגל:  אני מבטיח לך שנעשה הכול כדי שזה לא יחזור על עצמו

צביקה פוגל:       נורית, מרכז מידע ומחקר, בבקשה

נורית יכימוביץ כהן: (הצגת מצגת)     תודה רבה

נורית יכימוביץ כהן:  מעבר לא קל מהסיפור לנתונים, אבל אנחנו ננסה, עידו ואני, לתת כמה נתונים רלוונטיים לדיון, נתונים על אלימות ואיומים כלפי נשים

נורית יכימוביץ כהן:  מתוך מסמכים שפורסמו בנובמבר האחרון, קודם כל התמונה הגדולה היא: תיקי אלימות ואיומים בישראל, בשנת 2021, התמונה לא משתנה בהרבה משנה לשנה

נורית יכימוביץ כהן:  סך הכול התיקים על אלימות ואיומים בישראל כלפי כולם זה 73,000 תיקים

נורית יכימוביץ כהן:  כמעט חצי מהם היו במסגרת אלימות במשפחה, גם כלפי גברים וגם כלפי נשים, וקצת יותר מרבע מכלל התיקים על אלימות ואיומים בישראל נפתחו בזיקת בני זוג

נורית יכימוביץ כהן:       ברזולוציה קצת יותר גבוהה ומתוך המשקפיים של הקורבנות אני רוצה להבחין כאן בין קורבנות נשים בפס העליון לקורבנות גברים בפס התחתון

נורית יכימוביץ כהן:  אתם יכולים לראות שבקרב קורבנות נשים יותר ממחצית מהעבירות נגד גוף זה עבירות בעיקר תקיפה וחבלה גופנית חמורה

נורית יכימוביץ כהן:  יותר מחצי מהעבירות האלו נעשו על ידי בן זוג או קרוב משפחה אחר

נורית יכימוביץ כהן:  השיעור הגבוה הזה הוא בערך פי שלושה מהשיעור המקביל בקרב גברים

נורית יכימוביץ כהן:       בשקופית הבאה אנחנו יכולים לראות שיש תמונה דומה גם כאשר מדובר בעבירות איומים שזה שני הפסים הבאים, גם לגבי עבירות המתה, רצח והריגה בעיקר

נורית יכימוביץ כהן:  אנחנו יכולים לראות ששיעור הקורבנות הנשים גדול בהרבה משיעור הקורבנות הגברים בתוך המשפחה, בן זוג או קרוב משפחה אחר

נורית יכימוביץ כהן:  כל זה ביחד מצייר לנו תמונה די ברורה שנשים נפגעות מאלימות ואיומים יותר בהקשר הזוגי-משפחתי, וגברים נפגעים יותר מחוץ למשפחה

נורית יכימוביץ כהן:  זה בעצם מחבר אותנו לנתונים שעידו יראה לנו עכשיו על צווי הגנה

עידו אבגר: תודה רבה

עידו אבגר:  אני ממרכז המחקר והמידע של הכנסת

עידו אבגר:  קצת לעשות סדר - צו הגנה הוא צו שמוצא בהליך אזרחי בבית משפט לענייני משפחה או בבית דין דתי, ובעצם הוא אוסר על מי שהוצא נגדו הצו להתקרב לאדם או לבית

עידו אבגר:  לחילופין, אפשר גם להוציא צו מניעת הטרדה מאיימת שבעצם לא מוגבל רק לאלימות במשפחה

עידו אבגר:  צו הגנה אוסר על החזקת נשק או על נשיאת נשק

עידו אבגר:  במקרה של צו מניעת הטרדה מאיימת זה תלוי בהחלטה של השופט

עידו אבגר:       במסמך שעלה לפורטל יש נתונים רבים על הליך הטיפול בצווים

עידו אבגר:  אני לא אכנס לזה, אני רק אדבר על הפרה של צווי הגנה

עידו אבגר:  לפני זה אני רק אגיד נתון אחד כללי, והוא בעצם שאנחנו לא יודעים לומר כמה צווי הגנה מוצאים בישראל

עידו אבגר:  אנחנו יודעים שמדובר באלפי צווים בשנה, אבל אנחנו לא יודעים להגיד בדיוק כמה

עידו אבגר:  יש אינדיקציות שונות

עידו אבגר:  אנחנו גם לא יודעים להגיד שום דבר על המאפיינים בעצם של המורחקים, אם זה גברים או נשים, אם זה יהודים וערבים וכדומה

עידו אבגר:       לעומת זאת על הפרת צווי הגנה, על מקרים שדווחו למשטרה יש לנו נתונים יותר מסודרים וזה כמובן רק מקרים שמדווחים למשטרה

עידו אבגר:  הפרת צווי הגנה בין בני זוג, אנחנו מדברים על משהו כמו 700 תיקים בשנה, ואנחנו יודעים להגיד שכמעט 90% מהחשודים בתיקים האלה הם גברים

עידו אבגר:  אנחנו יודעים להגיד שרק כ-40% מהחשודים נעצרו בעקבות הפרת הצו

צביקה פוגל: ה-40% שנעצרו זה כאלה שהפרו, או כל ה-285 הפרו ורק 40% מהם נעצרו?     

עידו אבגר: לא, לא, הפרו כ-700 בשנה, מתוכם כ-285 נעצרו

עידו אבגר:  בעצם על פי נהלי המשטרה ברגע שמופר צו, זה מעיד על מסוכנות ולכן ההעדפה היא למעצר, ואם ההפרה נעשתה בנסיבות מחמירות, אז ככלל אמורים תמיד לעצור, כשנסיבות מחמירות יכול להיות מצב של חשש מהפרה חוזרת, למשל אם יש כבר היסטוריה של הפרת צווים או היסטוריה של עבירות אלימות

עידו אבגר:  בהקשר הזה באמת ביקשנו לבדוק את הרקע הפלילי של אותם מפרים

עידו אבגר:  מה שראינו די בבירור, שלשליש ממפרי הצווים יש לפחות תיק אחד נוסף על הפרת צו בעשר השנים האחרונות

עידו אבגר:  לחלקם יש יותר מתיק אחד

עידו אבגר:  לגבי עבירות אלימות במשפחה, ל-90% מאלה שנחשדו בהפרת צו הגנה יש לפחות תיק אחד באלימות במשפחה

עידו אבגר:  ליותר ממחצית החשודים יש שלושה תיקים או יותר

עידו אבגר:  יש פה יחסית הרבה מקרים של עבריינות חוזרת, גם עבירות אלימות, גם הפרת צווים, וכאמור 40% מהחשודים נעצרו

עידו אבגר:  תודה רבה

צביקה פוגל: עוד משהו, נורית?     

מירב בן ארי: צריך להגיד שכבר שנים אנחנו מנסים לקבל נתונים על צווים, כמה צווים יוצאים ואין

מירב בן ארי:  רק אם מפרים אז יודעים

עאידה תומא סלימאן: יש בעיה בבתי משפט

עאידה תומא סלימאן:  הם לא מפרידים לזה רישום מיוחד

צביקה פוגל: חברת הכנסת עאידה תומא סלימאן, רצית להגיד כמה מילים? בבקשה

עאידה תומא סלימאן: תודה, כבוד היושב-ראש, ותודה על קיום הדיון החשוב הזה

עאידה תומא סלימאן:  תודה למציעות ולמציעים

עאידה תומא סלימאן:  אני חושבת שהנתונים מזעזעים ולא פעם ראשונה שאנחנו נחשפות אליהם, והבית הזה והכנסת הזו וועדות אחרות, גם הוועדה לקידום מעמד האישה כשעמדתי בראשה טיפלה המון בנושא הזה

עאידה תומא סלימאן:      יכול להיות בכנסת, בגלל חילופי חברי כנסת וחילופי ממשלות וכל פעם מתכנסים אחרי בחירות, לפני בחירות, אנחנו יכולים להרשות לעצמנו לגלות את העולם מחדש וללמוד את הבעיה מחדש, אבל הנשים שנמצאות בשטח וסובלות מאלימות וחייהן בסכנה לא יכולות לסבול את זה

עאידה תומא סלימאן:  הן לא יכולות לחכות לנו עד שנלמד את הנושא לעומק, ואני חושבת שהגיע הזמן שיהיה לנו את האומץ, יהיה לכנסת הזו את האומץ להגיד, העולם לא התחיל היום אלא יש עבודה שנעשתה מקודם, יש מאבקים שהתנהלו עד היום הזה

עאידה תומא סלימאן:      אחד מהמאבקים החשובים שאני ליוויתי לפחות מ-2015 בהגשת חוק האזיק האלקטרוני כשנכנסתי לכנסת, זאת הייתה הצעת חוק פורצת דרך כי פעם ראשונה אנחנו אומרים לנשים, לא החיים שלכן יפסיקו מלהתקדם

עאידה תומא סלימאן:  אתן תוכלו לחיות בחוץ והוא זה שצריך לשים עין עליו וצריך לצמצם את מרחב התנועה שלו שלא יתקרב אליכן

עאידה תומא סלימאן:  עברנו שלוש קריאות טרומיות

עאידה תומא סלימאן:  אני העברתי את הצעת החוק הזו שלוש קריאות טרומיות וכל פעם היה צריך לשכנע את אנשי המקצוע שיעשו עוד פיילוט ושהמשטרה תעשה עוד פיילוט, לחכות לתוצאות ולנסוע לחו"ל ולראות איך הטכנולוגיה הישראלית, עובדים לפיה במדינות העולם, ולחזור לפה ולתת תוצאות ולהתווכח

עאידה תומא סלימאן:  סוף סוף ביום האחרון של הכנסת הקודמת, גם בעזרה של אלישבע, ואת התגייסת איתנו כח"כיות וגם מירב

עאידה תומא סלימאן:  עשינו עבודה באותו יום והצלחנו לשכנע את כולם שזה אחד מהחוקים המוסכמים על שני צדדי המתרס, גם האופוזיציה וגם הקואליציה ויעבור בקריאה ראשונה

עאידה תומא סלימאן:       כבוד היושב-ראש, למוחרת שנבחרת, אפילו לפני שנבחרת ניגשתי אליך ואמרתי, אומרים שאתה תהיה יושב-ראש הוועדה

עאידה תומא סלימאן:  תדע שמחכה לך חוק כזה

עאידה תומא סלימאן:  פניתי אליך יום למוחרת הבחירה שלך וביקשתי החלת דין רציפות, וענית לי ושלחת מכתב לממשלה

עאידה תומא סלימאן:  עברו 21 ימים שבהם הממשלה הייתה יכולה להתנגד, אז הכדור במגרש שלך ועינינו אליך

עאידה תומא סלימאן:  אתה יכול כבר להצביע על החלת דין רציפות ולהעביר את זה למליאת הכנסת, כך שנצביע על החלת דין רציפות לפני שיוצאים לפגרת פסח

עאידה תומא סלימאן:  אומרים פסח חג חירות? אני לא יהודיה אבל זה מה שאני שומעת

עאידה תומא סלימאן:  בוא ניתן מתנת חירות לנשים היהודיות

עאידה תומא סלימאן:  בוא נגיד להן, החלנו דין רציפות, אבל חירות גם תהיה לנשים הערביות ולכל הנשים במדינה כאשר ידעו שהן יוכלו להמשיך בחיים שלהן והוא האלים, האלימה, הם צריכים לדאוג

עאידה תומא סלימאן:       אני מבקשת, יש לך הזדמנות לעשות משהו טוב לפני פסח

עאידה תומא סלימאן:  תחיל דין רציפות

עאידה תומא סלימאן:  בוא נצביע בוועדה ונעביר את זה

עאידה תומא סלימאן:  כל מי שרוצה לעשות תיקונים, שיביאו אותם להכנה לקריאה שנייה ושלישית ונתווכח עליהם ונראה איך נתקדם משם

עאידה תומא סלימאן:  תודה

צביקה פוגל: חברת הכנסת שרן השכל, בבקשה

שרן השכל: תודה לך אדוני יושב-ראש הוועדה, חבר הכנסת צביקה פוגל

שרן השכל:  חשוב לי לומר לך, יש בידיים שלך כרגע כוח אדיר

שרן השכל:  אתה לא מבין כמה כוח יש לך ברגע הזה בידיים שלך

שרן השכל:  אתה כרגע יכול להכריע על חיי אדם אפילו לשבועות הקרובים

שרן השכל:  זה בידיים שלך

שרן השכל:  אנחנו כאן חברי הכנסת מגיעים מתוך תחושת שליחות עמוקה של להגן על העם שלנו, להגן על המדינה שלנו, לעשות כאן טוב, והנה הגיעה אליך ההזדמנות הזו

שרן השכל:  המשמעות של מה שאתה תעשה היום, המסקנות, הצבעות שאתה יכול להכריע ולהעלות יצילו חיי אדם ממש בחודש הקרוב

שרן השכל:  אתה צריך להבין את זה

שרן השכל:       השר לביטחון לאומי, בן גביר, זקוק לך כמעט בכל דבר שהוא רוצה לעשות לאורך כל הכהונה שלו

שרן השכל:  הוא זקוק לך

שרן השכל:  הוא זקוק להחלטות שלך, הוא זקוק לוועדה שלך

שרן השכל:  אתה יכול לדפוק על השולחן ולהגיד, את הדבר הזה אני חייב להעביר עכשיו כי מדובר בחיי אדם

שרן השכל:  אנחנו רק בשבוע האחרון נוכחנו לראות את המקרה המזעזע, שלושה ילדים בזמן שהם ישנים ואימא שלהם נרצחת שם, לידם, כמה מטרים

שרן השכל:  את הדבר הזה אנחנו יכולנו למנוע, אנחנו חברי הכנסת, כולנו, כל מי שיושב פה, כל מי שיושב שם למעלה

שרן השכל:  יכולנו

שרן השכל:  היו תלונות במשטרה

שרן השכל:  פעם אחר פעם אנחנו מאכזבים את הנשים האלו

שרן השכל:  יש לנו הזדמנות עכשיו לעשות את השינוי הזה

שרן השכל:       בממשלה הקודמת אחרי עבודת מטה רצינית עם כל הגורמים המקצועיים אין לאף אחד תירוץ, עם המשטרה ועם משרד המשפטים

שרן השכל:  מי לא? הצלחנו להגיע להסכמות

שרן השכל:  יש מתווה מוכן

שרן השכל:  קואליציה ואופוזיציה עבדו ביחד, מכל מפלגות הבית

שרן השכל:  יש הסכמה רחבה

שרן השכל:  הנה שבוע שעבר עלה עוד הפעם החוק הזה לוועדת שרים לענייני חקיקה ואני חייבת להגיד בכנות, מה נאמר עליו? שמענו איזה תגובה עכשיו של אותו שר לביטחון לאומי שאמון על הגנה על הנשים האלה, שהוא יביא חוק שמאזן? מאזן במה? מאזן בין אותן נשים שנרצחות לבין תלונות שווא? זה נקרא איזון? איזה איזון צריך להיות ביניהן?      עניין של תלונות שווא, בסדר, אם יש צורך צריך לטפל בזה, אבל להשוות את זה לרצח של נשים, לאלימות, למספרים האלו שאנחנו רואים אותם על המסך? וזה אפילו לא מתקרב למספרים במציאות כי נשים לא הולכות להתלונן

שרן השכל:  הן פוחדות

שרן השכל:  הן פוחדות להגיע למשטרה, נמצאות תחת משטר של איומים, של סכנה על החיים שלהן, של חשש אמיתי לשלומם של הילדים שלהן, אז המספרים האלה אפילו לא משקפים את המציאות, והוא דואג עכשיו לתלונות שווא? אף אחד לא מונע ממנו לטפל בתלונות שווא, אבל החוק הזה יכול להציל חיים, ואדוני יושב-ראש הוועדה, חבר הכנסת פוגל, אתה יכול לעשות את זה היום, אתה יכול לעשות את זה מחר, אתה יוכל לעשות את זה מוחרתיים

שרן השכל:  השאלה היא כמה עוד נשים יצטרכו לשלם בדם על זה שהחוק הזה לא עובר, על זה שאנחנו חברי הכנסת עסוקים בקטטות פנימיות במקום לדאוג לחיים של הנשים האלה? זה בידיים שלך

צביקה פוגל: תודה רבה לחברת הכנסת שרן השכל

צביקה פוגל:       לילי בן עמי, בבקשה

לילי בן עמי: תודה רבה צביקה פוגל

לילי בן עמי:  קודם כל תודה רבה על קיום הדיון הכל כך חשוב הזה

לילי בן עמי:  אני כל כך התרגשתי שאמרת שאתה תתמוך בחוק

לילי בן עמי:  אני מנכ"לית פורום מיכל סלה על שם אחותי הקטנה מיכל סלה ז"ל שנרצחה לפני שלוש שנים בבית שלה, במקום הכי בטוח

לילי בן עמי:  את מיכל זה לא היה מציל כי שניהם לא היו מוכרים לרשויות

לילי בן עמי:      בפורום מיכל סלה, מגיעות אלינו כל יום מעל 30 פניות של נשים וקרובי/קרובות משפחה שלהן

לילי בן עמי:  ברגעים אלו אנחנו מגינות על 85 נשים מאוימות בביתן יחד עם המשרד לביטחון לאומי בפרויקט "כלבי מיכל סלה" ופרויקט "סיירת מיכל" שאנחנו מאפשרות לנשים במקום מקלט או לקבל כלב הגנה או לקבל חברת אבטחה פרטית בבית שלה, כי הבית שלה הוא המבצר שלה

לילי בן עמי:  זה פרוייקטים שמיועדים לאישה שלא חייה עם בן הזוג המאיים

לילי בן עמי:       חבר הכנסת צביקה פוגל, לפני שבוע, קצת יותר, בבית"ר עילית הסתובב מחבל והתושבים היו מבועתים

לילי בן עמי:  שמענו את ראש העיר של בית"ר עילית

לילי בן עמי:  התושבים היו מבועתים שיש מחבל שמסתובב

לילי בן עמי:  פחדו לעלות על אוטובוס

לילי בן עמי:  הפחד מוות הזה זה מה שמרגישות אותן נשים שהשופט פוסק להן צו הרחקה

לילי בן עמי:  פחד מוות

לילי בן עמי:  זה לא לישון בלילה, זה לפחד לצאת מהאוטו ולהיכנס הביתה, זה לפחד לקחת את הילד לצופים

לילי בן עמי:  יש לנו פתרון פשוט, הבאתי אותו כאן

לילי בן עמי:  זה נראה כמו שעון קסיו

לילי בן עמי:  זה מגומי, אפשר לגזור את זה

לילי בן עמי:  כמובן שזה מצפצף, זה מתריע למשטרה, אבל הדבר הזה זה גלאי עשן

לילי בן עמי:       אני יודעת, חבר הכנסת פוגל, שאתה היית סגן במערך הכבאות בכל מחוז הצפון

לילי בן עמי:  איפה גלאי העשן בתחום של אלימות במשפחה? איפה ההתראה מראש, לפני שהדבר הנוראי קורה? ראינו את הנתונים

לילי בן עמי:  יש לכם ביד כלי שעובד

לילי בן עמי:  הדבר הזה כמו שאמר לי השופט אביטל חן שהוא שופט ששפט גם במקרים מאוד קשים של אלימות במשפחה, כולל כשאביטל רוקח ז"ל שנרצחה על מדרגות ביתה, כשהיא הייתה חיה והיה איומים על חייה והרוצח שלה שוחרר הביתה עם צו הרחקה, והוא שוחרר הביתה ורצח אותה, אותו שופט ששפט במקרה הזה אמר לי, אם יאשרו את הצמיד האלקטרוני, לא נצטרך לשלוח את הנשים למקלטים

לילי בן עמי:  חבר הכנסת צביקה פוגל, אנחנו לא צריכים גם לדבר על רצח

לילי בן עמי:  כשאתה תאשר את החוק הזה, אתה תעניק לנשים הללו חירות

לילי בן עמי:  אתה תעניק לנשים הללו ביטחון

לילי בן עמי:       אני רוצה להגיד דבר נוסף

לילי בן עמי:  אנחנו עכשיו הסתכלנו על הנתונים

לילי בן עמי:  אני עשיתי חישוב פשוט

לילי בן עמי:  מדובר ב-53 תיקי אלימות במשפחה ביום

לילי בן עמי:  החוק הזה מתייחס למקרים הקשים שהשופט סבור שיש פה סכנה מיוחדת בגלל אלימות מיוחדת בגלל עבירות של הפרה בעבר

לילי בן עמי:  החוק הממשלתי, יש עליו הסכמה של כולם

לילי בן עמי:  כל מי שנוגע באלימות במשפחה, אם זה משטרה, רווחה, הארגונים כמונו, כולנו בעד

לילי בן עמי:  אתה יודע, חבר הכנסת פוגל, מי נגד? היחידים שמתנגדים זה אנשים שמעולם לא העבירו חוק אחד בנושא של אלימות במשפחה או שמעולם לא טיפלו בקורבנות, הנשים שסובלות מאלימות

לילי בן עמי:  הם היחידים שמתנגדים

לילי בן עמי:       אני קוראת לך, אתם יכולים להטביע חותם, אתם יכולים להציל חיים

לילי בן עמי:  אני קוראת לך בשם אחותי מיכל ובשם הנשים שפונות אלינו, בשם הילדים של דריה לייטל שעכשיו יתומים, בוא נעשה שינוי

לילי בן עמי:  יש לנו על השולחן כלי אמיתי מציל חיים, ובכוח שלך להציל חיים של נשים וילדים

לילי בן עמי:  תודה רבה

צביקה פוגל: תודה רבה ללילי

צביקה פוגל:       אנחנו נאפשר להדס דניאלי ילין

צביקה פוגל:  שלוש דקות בבקשה, בסדר?     

הדס דניאלי ילין: אוקיי

הדס דניאלי ילין:  אני רוצה לפתוח ולהגיד לך תודה

הדס דניאלי ילין:  קודם כל תודה על האוזן הקשבת ועל הנחישות והחשיבות שאתה נותן לנושא הזה, וכמובן לכל חברי הכנסת וחברות הכנסת שמקדמים את הנושא בכל הכוח

הדס דניאלי ילין:       אנחנו פה כל הצוות של שדולת הנשים, עצרנו את הכול כדי להגיע לפה היום כי זה הנושא שהכי חשוב לנו

הדס דניאלי ילין:  באמת זה הנושא הכי חשוב כרגע על סדר-היום שלנו, אז אני מודה לך על האמירה הברורה, אבל כשדוחים שוב ושוב חוק שיש בו הגנה אמיתית על חייהן של נשים, וגם הרתעה לתוקפים, אתם משדרים לנו, לכלל אזרחי ואזרחיות ישראל שזה פשוט לא חשוב מספיק, במיוחד שאתם רצים עם חבילת חוקים מהפכניים שרק יפגעו בנשים

הדס דניאלי ילין:  איזה מסר זה משדר לנשים הנפגעות? לתוקפים שלהן? אנחנו שומעים שבוע אחרי שבוע על אישה נוספת שנרצחת בביתה על ידי תוקף שברוב המקרים כבר תקף אותה בעבר

הדס דניאלי ילין:  כל רצח כזה הוא רצח שאפשר היה למנוע, אבל הסיפור הוא לא רק המניעה אלא גם הפסיכולוגיה שעומדת מאחורי זה, כי כשאישה שמאוימת היום והיא יודעת שאם היא תלך לבית משפט, לא יקרה שום דבר, כשהיא תדע שיש מנגנון שמאפשר לה לדעת איפה התוקף שלה, האם הוא נכנס לרדיוס של האיום על חייה, היא תתלונן יותר, היא תיגש יותר לרשויות הרווחה ולמשטרה וגם הוא יידע שהוא לא יכול לעשות כל דבר, שיעצרו אותו

הדס דניאלי ילין:  הדבר הזה הוא גם פיזי וגם פסיכולוגי

הדס דניאלי ילין:  זה באמת מציל חיים

הדס דניאלי ילין:       בניגוד לדברים שפורסמו על ידי השר בן גביר, הצעת החוק שעברה בקריאה ראשונה מגינה על נשים שיש להן צו הגנה, כלומר שהן מאוימות ברמה שמחייבת את המדינה להגן על חייהן

הדס דניאלי ילין:  האיזוק האלקטרוני נמצא כבר בשימוש במדינות רבות בעולם ורק אנחנו, סטארט-אפ ניישן, למה אצלנו זה תקוע כל כך הרבה שנים, מ-2015? אנחנו לא מצליחות לגרום לו לעלות לקריאה שנייה ושלישית ובינתיים נשים נרצחות, ילדים נשארים יתומים

הדס דניאלי ילין:  איפה הממשלה? איפה החברים שלך לקואליציה?      בכל חודש שעובר, בממוצע נרצחות יותר משתי שנים

הדס דניאלי ילין:  האם אנחנו יכולים להסתכל לילדים שלהן, להורים שלהן בעיניים ולהגיד שעשינו הכול בשביל להציל את החיים שלהן? זה אחריות שלכם, זו המשמרת שלכם

הדס דניאלי ילין:  אין יותר את מי להאשים

הדס דניאלי ילין:  אנחנו דורשות ממש באופן מיידי להעלות את החוק להצבעה שנייה ושלישית ולהציל את החיים של הנרצחת הבאה

צביקה פוגל: תודה רבה להדס

מירב בן ארי: אפשר לשמוע, אדוני, את משרדי הממשלה?      

צביקה פוגל: כן, בדיוק עכשיו

צביקה פוגל:       המשרד לביטחון לאומי, בבקשה

צופיה נהון: אני מהלשכה המשפטית במשרד לביטחון לאומי

צופיה נהון:  אני מכירה פה חלק מהפנים שהיו איתנו בדיונים במשרד אצל השר בנושא של הצימוד האלקטרוני, של הפיקוח האלקטרוני

צופיה נהון:  אני חייבת להגיד, החוק הזה, השר נוטה לתמוך בו

צופיה נהון:  מתקיים פה הליך של טיוב של סעיפים מסוימים בתוך הצעת החוק

צופיה נהון:  אני חייבת להזכיר שהשר נכנס למשרד בסוף שנת 2022, זה לא מזמן, ובעצם מאז החוק הזה נמצא בטיפול

מירב בן ארי: איזה טיפול? החוק מוכן

מירב בן ארי:  ישבתם אצלי בוועדה

מירב בן ארי:  אתם כתבתם את החוק

צופיה נהון: יש הצעת חוק ממשלתית שצריך לסיים את הדברים הקטנים שיש בה

עאידה תומא סלימאן: ההצעה כבר עברה קריאה ראשונה

צופיה נהון: נכון

עאידה תומא סלימאן: עשיתם את כל הטיוב

עאידה תומא סלימאן:  אם יש לכם הצעות לתיקונים, בבקשה, תבואו לקריאה שנייה ושלישית הכנה, תגישו את מה שאתם חושבים, נדבר על זה, אבל לתקוע כי - - - ?     

מירב בן ארי: לא, זה לא הם אפילו

עאידה תומא סלימאן: לא, גם אין להם את הסמכות לעשות שינויים

צופיה נהון: חברת הכנסת, החוק לא תקוע, החוק נמצא בתוך תהליך של העברה

צופיה נהון:  זה מחובתו של השר לבחון את הדברים שהוא מעביר

מירב בן ארי: שיבוא לוועדה

צופיה נהון: אז אנחנו נמצאים פה ואנחנו מנהלים דיון

קריאה: צריך להמציא את הגלגל מחדש כל פעם - - -      

צופיה נהון: אפשר לתת לי לדבר? אני יכולה לשבת לשתוק ויתקפו אותי ואז אני אלך ובזה זה יסתיים

צופיה נהון:  אם יתנו לי לדבר, אז אני אוכל להגיד שהתקיימו דיונים בנושא עם ארגוני הסיוע

צופיה נהון:  יש דיון נוסף מאוד חשוב ביום רביעי הקרוב עם משרד המשפטים ועם משרד הרווחה במשרד עם השר בשביל לסיים את הטיוב בהקדם האפשרי של הדברים שנדרשים בתוך החוק, ויש שם דברים שנדרש לסדר אותם לפני ולא אחרי, וביום רביעי הקרוב יש את הדיון הזה

צופיה נהון:  משרד המשפטים שיושבים פה ומשרד הרווחה אמורים להגיע לשם עם השאלות שנשאלו והבקשות שביקשנו מהם להביא איתם

צופיה נהון:  החוק הזה, עובדים עליו בקצב מסחרר

מירב בן ארי: הייתם אצלי בוועדה, סיימתם, החוק מוכן

עאידה תומא סלימאן: אתם מתכוונים להביא הצעה חדשה?     

צופיה נהון: לא, ממש לא

עאידה תומא סלימאן: או להחיל דין רציפות ולבוא עם בקשות לתיקונים?     

צופיה נהון: יש הצעת חוק ממשלתית וזו ההצעה המדוברת

צופיה נהון:  אין שום הצעה חדשה

עאידה תומא סלימאן: אז אני רוצה להבין, כלומר אפשר להשלים את המלאכה של דין רציפות

עאידה תומא סלימאן:  אם יש לכם מה שאת קוראת לו טיוב, תבואו לדיונים להכנה לקריאה שנייה ושלישית, תציעו מה שתציעו והכנסת תכריע

צופיה נהון: אז הדבר הזה צריך להתקיים לפני עם משרד הרווחה ומשרד המשפטים

שרן השכל: למה הוא צריך להתקיים לפני?     

צופיה נהון: אני אסביר

שרן השכל: אני רק רוצה הערה אחת

שרן השכל:  אתם מבינים שכשאתם קובעים את הדיון ליום רביעי, אחר כך אתם צריכים להתחיל לכתוב, לעשות תיקונים

שרן השכל:  זה אומר שבחודש הקרוב זה אפילו לא יעבור קריאה ראשונה

צופיה נהון: אני אחלוק עלייך, חברת הכנסת

צביקה פוגל: חברי הכנסת, אם אנחנו לא ניתן למומחים לדבר, אז אנחנו לא נשמע אותם

עאידה תומא סלימאן: אני מנסה להבין מה התהליך שהם בונים עליו?     

צביקה פוגל: אני יודע מה התהליך ובכל זאת את יודעת, אני מקשיב היטב וכבר נקטתי עמדה עוד בתחילת הדיון, עמדה ידועה, אז תנו לי רק את היכולת כן לקיים את מה שאמרתי, ואנחנו נצביע בסוף על מה שאנחנו רוצים ביחד, תאמינו לי

צביקה פוגל:  כן, בבקשה

צופיה נהון: אני אסיים ואומר שביום רביעי הקרוב יש דיון ביחד עם משרדי הממשלה בשביל לסיים את הסיפור הזה כבר ולהגיש - - -     

צביקה פוגל: מה תהיה עמדת המשרד אם אנחנו נצביע פה על החלת דין רציפות?     

עאידה תומא סלימאן:   הוועדה צריכה להצביע כדי להעלות את זה למליאה

איילת לוי נחום: כדי שוועדה תוכל להחיל דין רציפות, היא צריכה לבקש כמו שאתן יודעות, ולתת שהות לממשלה להגיב

קריאה: אבל ביקשו

איילת נחום: ביקשו והייתה חזרה מהבקשה

שרן השכל: מה זאת אומרת חזרה מהבקשה?     

איילת לוי נחום: לפי מיטב הבנתי אין בקשה כרגע עומדת להחלת דין רציפות

איילת לוי נחום:  אם תהיה בקשה כזו של הוועדה, היא צריכה לעמוד על סדר-היום - - -      

שרן השכל: יושב-ראש הוועדה, האם אתה לא הגשת בקשה להחלת דין רציפות?      

צביקה פוגל: לא, אני לא זוכר

עאידה תומא סלימאן: כשאני פניתי בעצמי אליך ולוועדה, פנית, וכן יש לי העתק מזה וזה הגיע לממשלה ועברו כבר 21 ימים מיום שלישי שעבר

עאידה תומא סלימאן:  זה שמשכתם בחזרה זה אירוע שהיינו צריכים להיות מיועדים בו מתחילת הדיון

עאידה תומא סלימאן:  הייתם צריכים להגיד לנו, הממשלה לא ענתה כי בעצם אנחנו משכנו את הבקשה להחלת דין רציפות, ואז היינו יודעים את זה

עאידה תומא סלימאן:  כי עכשיו מה שאתם אומרים לנו, שהלו"ז יהיה ככה, אז שתיגשו בבקשה חדשה, אנחנו לא יודעים מתי, נספור 21 ימים עד שנקבל תשובת הממשלה ורק אחר כך נתחיל לחשוב על הצבעה בתוך הוועדה

עאידה תומא סלימאן:  זה אירוע חדש שאתם לא הכנסתם אותנו לתמונה וחבל ששעה אנחנו מתדיינים בערפל ובחשכה

עאידה תומא סלימאן:  זה לא מתקבל על הדעת

עאידה תומא סלימאן:  ככה לא מתייחסים לנושא שהוא דין חיים ומוות

צביקה פוגל: חברת הכנסת עאידה תומא סלימאן, את צודקת ובכל זאת אנחנו צריכים לקבל החלטה משותפת איך כן מתקדמים מכאן, לא איך באים עוד פעם בטענות

מירב בן ארי: אוקיי, אז אני רוצה להגיד משהו על הפרוצדורה הזאת

מירב בן ארי:  כשדיברתי עם עידו, הוא היה גם היועמ"ש שלי אז כשהייתי יו"ר הוועדה, הוא אמר לי, הוגשה בקשה

מירב בן ארי:  הרגרסיה מהבקשה, זה פעם ראשונה שאנחנו שומעים, ועם זאת אם אתה תגיש את הבקשה לדין רציפות היום, זה בסדר שיש עד 21 יום, אבל אם אתה אומר שאתה כן רוצה את זה, הוא יכול גם לענות מחר שהוא לא מתנגד

מירב בן ארי:      לפי מה שהבנו לפחות ממה שהוא אמר אתמול בכניסה לוועדת שרים, הוא לא ממש איתנו, אז לכן זה התפקיד שלך

מירב בן ארי:  כמו שאמרתי בדברים שלי, אתה בין הפטיש לסדן אבל צריך לומר לו בכל הכנות שגם אם הוא רוצה לעשות שינויים, נעשה בוועדה כמו שגם עאידה אמרה, כמו שאני גם אמרתי לו

מירב בן ארי:       אני אומרת דבר פשוט, היום כשהמכתב ייצא הוא יכול לבוא להגיד שהוא לא מתנגד ואנחנו יכולים להצביע על זה כבר

מירב בן ארי:  אמרנו גם לא נעשה פיליבסטר

מירב בן ארי:  התחייבנו כאופוזיציה, לא נעשה את זה

מירב בן ארי:  אני מבטיחה לך את זה, ועם זאת, הוא יכול לתקן

מירב בן ארי:  חבר'ה, לא צריך 21 יום

מירב בן ארי:  הוא יכול לחזור גם מחר ולהגיד שהוא לא מתנגד

מירב בן ארי:  אם הוא לא יתנגד, נוכל בהחלט להכין דין רציפות וכן לפחות את זה לעשות בכנסת הזאת

מירב בן ארי:      אני רוצה גם לסבר את האוזן לכולם בתור באמת מי שעסקה באיזוק בתוך הוועדה שלה

מירב בן ארי:  גם אם מחר בבוקר החוק עובר בשנייה, שלישית, גם אם זה קורה לוקח שנה לתקנים, לכסף

מירב בן ארי:  עזבו שזה גם חוק מתוקצב

מירב בן ארי:  הכסף כבר all in לשנה הזאת, אז אתה כן יכול לעשות וכן זה התפקיד שלך

מירב בן ארי:  כל הזמן אנחנו מדברים על הכנסת שהיא הריבון

מירב בן ארי:  אם הכנסת היא הריבון, הממשלה בסך הכול צריכה להיכנס לאירוע

מירב בן ארי:  אני מאוד מקווה

מירב בן ארי:  אני יודעת שאתה במקום בלתי אפשרי

צביקה פוגל: לא, לא, אני במקום אפשרי לחלוטין, חברת הכנסת מירב בן ארי

צביקה פוגל:      בבקשה, חברת הכנסת תמנו שטה

פנינה תמנו: ראשית עאידה ומירב, חברותיי היקרות שנלחמות ללא לאות

פנינה תמנו:  ראשית אדוני היושב-ראש אני רוצה לברך אותך על הקיום של הדיון הזה

פנינה תמנו:  כיושבת-ראש הוועדה לקידום מעמד האישה ראיתי לנכון שנעשה יחד

פנינה תמנו:  אני מאמינה שעוד נעשה יחד בהמשך

פנינה תמנו:  אני רוצה לברך את כל ארגוני הנשים ואת חברות הכנסת

פנינה תמנו:  אני חושבת שהמאבק הזה, אמרתי את זה לא אחת כשניהלתי את הוועדה אצלי, הוא חוצה פוליטיקה

פנינה תמנו:  הוא לא מאבק פוליטי, הוא מאבק על החיים ואני יכולה לומר לך שהציבור בישראל, אולי אנחנו שלוחיו כאן בבית הזה משמיעים את הקול אבל הציבור בישראל מבין את האבסורד

פנינה תמנו:       אנחנו מדברים פה על עניינים פרוצדורליים כאשר גם כמי שהייתה בממשלה, אני יודעת שפרוצדורה לא עומדת כרועץ כאשר רוצים להעביר חוק

פנינה תמנו:  יש פה חוק מוכן כאשר התהליך הטבעי לו זה החלת דין רציפות ולאחר מכן בשביל כך יש את הכנסת, בין אם זה יבוא לוועדה שלך ובין אם זה תהיה ועדה משותפת כדי שנצלול לעומק העניינים, ואם יש תיקונים שנדרשים, אז יהיו התיקונים הנדרשים

פנינה תמנו:  זה צריך להיות בהכנה לחוק

פנינה תמנו:       השר מבין היטב כי כבר עברו פה חוקים ממשלתיים תוך זמן קצר

פנינה תמנו:  אני חייבת לומר, האמון הציבורי, התהליך שקורה פה, הוויכוחים הפרוצדורליים הם בראש ובראשונה שוברים את האמון הציבורי

פנינה תמנו:  אני לא אתפלא, ובצער אני אומרת את זה, אם יש עכשיו אישה מאוימת שתחשוש ללכת להגיש תלונה אם אנחנו מתווכחים על הדבר האלמנטרי הזה

פנינה תמנו:  צריך לזכור ולהזכיר, ונמצאת כאן לרה צינמן מארגון נרצחים ונרצחות, כמה ילדים נרצחו

פנינה תמנו:  הייתה צריכה להגיע לכאן לילך שם טוב חברתי הטובה

פנינה תמנו:  ברור לכם שהאזיקון הוא גם מציל ילדים והוא מציל משפחות בישראל

פנינה תמנו:  למרות שתמיד אנחנו בתווך של זכויות והתנגשות זכויות, אבל הניסיון לשים באותה משוואה תלונות שווא שהן המיעוט שבמיעוט אל מול הצלת נפשות ועשרות אלפי נשים ומאות אלפי נשים שנמצאות תחת אלימות, מה גם ש-40% מאלה שניתנה להן צו הגנה, הגבר הפר את הצו, מפר את הצו

פנינה תמנו:       אני חושבת שבעבודה משותפת, כי אני קיבלתי תוך כדי שאני הגעתי לכאן, את זה שאתה אמרת בלי כחל וסרק שאתה תומך בחוק ושאתה תהיה חומה בצורה יחד איתנו כדי שהדבר הזה יעבור למען אותן נשים, למען הצלת נפשות, שבתורה שלנו חקוק שזה הדבר הראשוני שאנחנו צריכים לעשות, אז אדוני היושב-ראש, אני חושבת שמהוועדה הזאת היום, יש לה משמעות מאוד גדולה, צריכה לצאת קריאה והחלטה מאוד ברורה שקודם כל מחילים דין רציפות, אחרי זה מדברים

פנינה תמנו:  כמובן לאחר מכן אני אדבר איתך כדי שזה יהיה ביחד עם הוועדה שהיא הבית של ארגוני הנשים ושל כל מי ששותף למעמדן של נשים, כי במקום שאין מעמד של נשים ובמקום שבו תוך חודשיים שש נשים נרצחות בצורה אכזרית וברוטלית, זה מעיד עלינו ועל אזלת היד של הממשלה

פנינה תמנו:  תודה רבה

צביקה פוגל: תודה רבה לחברת הכנסת פנינה תמנו שטה

צביקה פוגל:       לרה, בבקשה, יושבת-ראש ארגון נרצחים ונרצחות

לרה צינמן: אני מלאת תקווה שבאמת מכאן תצא בשורה והחוק בסופו של דבר יחוקק

לרה צינמן:  הרצח של דריה היה בבוקר יום שישי

לרה צינמן:  כל בוקר של יום שישי אני משחזרת את הרצח של הבת שלי בחיפה שהיה לפני 27 שנים

לרה צינמן:  יצרתי קשר עם חברותיה של דריה וכולי פשוט עם האסון שנחת על המשפחה

לרה צינמן:      אישה אחרת, חברתי האהובה רוחמה גמרמן, גם היא הגישה תלונה על איומים כמו דריה והיא חוששת שתהיה הנרצחת הבאה

לרה צינמן:  היא מאושפזת ולא יכלה להגיע לדיון

לרה צינמן:  היא צופה בנו בזום ואני מקריאה את ההודעה שלה: "קוראים לה רוחמה גמרמן ואני כיום אישה בסכנת חיים להירצח על ידי הגרוש שלי

לרה צינמן:  אני גם יושבת-ראש ארגון פורום של תקווה לנפגעות ונפגעי כתות ובני משפחותיהם, וחברה בארגון משפחות נרצחים ונרצחות

לרה צינמן:  אני כרגע מאושפזת ולא מסוגלת להשתתף בדיון

לרה צינמן:  הגרוש שלי הוא מתמודד נפש שבנוסף למוגבלות הפסיכיאטרית שלו יש לו גם בעיית אלימות

לרה צינמן:  הוא איים עליי ברצח וגם מצאתי בבית את מה שהוא החביא לטובת ביצוע

לרה צינמן:  ישנם מקרים כמו במקרה שלו, שבהם האשפוז הפסיכיאטרי הכפוי לא פתר את בעיית האלימות, כך שהגבר האלים מסתובב חופשי, אפילו לא במעצר בית, וממשיך להוות סכנה ממשית עקב האלימות שלו

לרה צינמן:       לאחרונה היו מספר מקרי רצח שבוצעו על ידי מתמודדי נפש לאחר השחרור שלהם מהאשפוז

לרה צינמן:  אני אישה לקוית ראיה ושמיעה ולמרות שיש לי לחצן מצוקה מהמשרד לביטחון פנים וגם כלב קטן למוגנות, החשש שלי שעקב המוגבלות לא אראה ולא אשמע שהגרוש מתקרב אליי, ולא אספיק להשתמש בלחצן המצוקה בשעת הצורך

לרה צינמן:  אני חיה בפחד מתמיד שמא יום אחד אהיה אני עוד שם על רשימת הנרצחות

לרה צינמן:       הפיקוח האלקטרוני יכול היה לאפשר לי לנשום אחרת במצב דומה, הגנה ממשית לחיי ולתת לי שלווה נפשית ואיכות חיים

לרה צינמן:  ישנן נשים עם מוגבלויות פיזיות מורכבות שאינן יכולות להגיע למקלט או למסתור

לרה צינמן:  עבורי ועבור נשים אחרות במצב דומה הצעת החוק הזאת היא קריטית

לרה צינמן:  בבקשה תעבירו את הצעת החוק הזאת בקריאה שנייה ושלישית בהקדם האפשרי

לרה צינמן:  אני לא רוצה להיות הנרצחת הבאה ולא רוצה שיהיו עוד משפחות שכולות"

צביקה פוגל: תודה רבה

צביקה פוגל:  אנחנו עומדים לקראת סיום

צביקה פוגל:  אני רוצה כרגע לאפשר למשרד המשפטים ולמשרד הרווחה לדבר, ואחרי זה אפרת אם תירצי

צביקה פוגל:       משרד המשפטים, שלוש דקות בבקשה

הדס גבריאל זני: שלום רב, אני מהסיוע המשפטי

הדס גבריאל זני:  אם אפשר רק להגיד כמה מילים ואחר כך ייעוץ וחקיקה ידברו

הדס גבריאל זני:  מזה למעלה מעשור אני אחראית על הפן המשפטי של סיוע למשפחות שאיבדו את יקיריהם כתוצאה מעבירות המתה, תוכנית בהובלת משרד הרווחה בשיתוף עם משרד המשפטים

הדס גבריאל זני:       במסגרת הזאת כל מקרה רצח שיש במדינת ישראל, אנחנו מעניקים למשפחה סיוע במספר אדנים: טיפולי, תמיכתי, כספי ומשפטי

הדס גבריאל זני:  במסגרת הזאת אנחנו ייצגנו משהו כמו 1,300 משפחות, אבל אני כאן והיה לי חשוב לבוא ולהגיד את זה גם, כי הסיוע המשפטי היה חלק מאוד משמעותי לגבי החוק של איזוק אלקטרוני ואנחנו באופן אישי תומכים בו

הדס גבריאל זני:  מדובר בחקיקה מבחינתנו שתהיה כלי הגנה לנשים שנמצאות במצבי סיכון, פשוטו כמשמעו

הדס גבריאל זני:  זה צו אזרחי, זה לא צו פלילי

הדס גבריאל זני:  אין הגבלה על הצד הפוגע ואין מניעה שהוא ימשיך להסתובב חופשי, אבל אותה נפגעת תוכל להסתובב חופשי והפיקוח יאפשר מרחק התרעה ומרחק הפרה מאותה אישה שנמצאת במצבי סיכון

הדס גבריאל זני:  ברגע שהצד המסוכן מתקרב מייד תתריע המערכת, ולכן אנחנו באופן אישי תומכים בזה והיינו חלק מההובלה של התיקון הזה

הדס גבריאל זני:       מבחינתי כמי שמייצגת משפחות שאיבדו את יקיריהן כתוצאה מעבירות המתה, הייתי רוצה להיות מובטלת

הדס גבריאל זני:  הייתי רוצה שלא תהיה לי עבודה ולכן אני חושבת שאנחנו באמת כמדינה צריכים להתרכז במניעה של המקרים

הדס גבריאל זני:      אם אפשר עוד מקרה קטן, באמת אני מרגישה חובה כלפי המשפחות שאנחנו מייצגים, לספר לכם על ספרא שינעלם ז"ל שנרצחה על ידי בעלה

הדס גבריאל זני:  היא הייתה בת 38, אם לארבעה ילדים

הדס גבריאל זני:  המקרה הזה פורסם, לכן אני מרשה לעצמי להשתמש בשמות

הדס גבריאל זני:  היא נדקרה למוות לאחר מסכת ארוכה של אלימות ואיומים

הדס גבריאל זני:  בני הזוג היו מוכרים לרווחה

הדס גבריאל זני:  נגד הרוצח נפתחו שבעה תיקים במשטרה

הדס גבריאל זני:  בשנת 2010 היא התלוננה על איומים

הדס גבריאל זני:  בשנת 2012 על תקיפה שחוותה

הדס גבריאל זני:  ב-2015 הוא אמר לה לדבריה שיהרוג אותה

הדס גבריאל זני:  במקרה הזה הוציאו ארבעה צווי הגנה בעניינה

הדס גבריאל זני:  שלוש פעמים נשלחו הצדדים לשלום בית

הדס גבריאל זני:  פעמיים לא קוימה החלטה בעניין טיפול ובדיקת מסוכנות

הדס גבריאל זני:  לפני הרצח היא פנתה לבית משפט ולמשטרה בבקשה לצו הגנה קבוע, כי הוא חייג אליה 23 פעמים ביום

הדס גבריאל זני:  בית משפט העביר לתגובתו תוך 14 ימים ולאחר שהוא נתן את תגובתו ובא הוא הכחיש את טענותיה, היא ביקשה דיון דחוף שנקבע על ידי בית משפט תוך 21 ימים

הדס גבריאל זני:  ארבעה ימים אחרי ההחלטה הזו היא נרצחה

הדס גבריאל זני:       אני אתן לחברתי פה להמשיך אבל היה לי חשוב לומר את הדברים האלה

אור ורשביאק: אני ממחלקת ייעוץ וחקיקה, משרד המשפטים

אור ורשביאק:  מדובר בהצעת חוק באחריות השר שלנו אבל החלק האר"י של היישום הוא שייך למשרד לביטחון לאומי ומשרד הרווחה, לכן לאחר שיתקיים ויסתיים הדיון המקצועי ביום רביעי במשרד לביטחון לאומי שגם אנחנו ניקח בו חלק כמובן, אנחנו נביא את הדברים בפני השר ונגבש את העמדה שלנו

פנינה תמנו: לא הבנתי, לא הייתה עמדה? כי האנשים לא התחלפו עם הממשלה, אז מה זה נגבש את העמדה? הייתה לכם עמדה

פנינה תמנו:  אני רוצה לדעת מה עמדת גורמי המקצוע במשרד המשפטים

אור ורשביאק: אנחנו עומדים מאחורי ההצעה אבל ככל ויש שינויים או התאמות שהמשרד לביטחון לאומי מעוניין לבצע, אנחנו נבחן את זה ביחד - - -      

פנינה תמנו: אז משרד המשפטים חושב שצריך להחיל דין רציפות עכשיו?     

אור ורשביאק: אנחנו צריכים להביא לאחר שיסתיים הדיון - - -     

פנינה תמנו: אני לא ביקשתי את הפן הפוליטי

פנינה תמנו:  שאלתי בפן המקצועי

פנינה תמנו:  את הפן הפוליטי אנחנו מכירים

פנינה תמנו:  בשביל זה זה התפקיד שלנו

פנינה תמנו:  אני שואלת בפן המקצועי מה דעתכם?      

צביקה פוגל: חברות הכנסת עאידה תומא סלימאן ופנינה תמנו שטה, אומר לך יושב-ראש הוועדה שהוא יפעל להחלת דין רציפות

צביקה פוגל:  מה זה משנה עכשיו מה אומרים פה?     

פנינה תמנו: אי פה מישהו שנשמע את העמדה

צביקה פוגל: אז אני אומר לך שאני בעד

שרן השכל: צביקה, אבל השאלה היא מתי זה יקרה

שרן השכל:  צריך להבין, הניסיון הזה לקיים את הדיון רק ברביעי אחרי שכבר מעל לשבועיים חבר הכנסת גדעון סער וחברות נוספות הגישו את הצעת החוק וכבר הייתה אמורה להיות מוגשת, הניסיון הזה להעלות אותו ביום רביעי כשאנחנו אמורים להעלות אותו עוד פעם להצבעה וזה הזדמנות כמעט אחרונה להעלות אותו להצבעה כדי לעשות איתו משהו, הוא ניסיון למסמס את החוק הזה עוד שבוע לאחרי הפגרה והדבר הזה מסוכן

שרן השכל:  צביקה, אני אומרת לך, זה עלול לעלות בחיי אדם

שרן השכל:  יש לך את ההזדמנות לעשות את זה היום או מחר

צביקה פוגל: אנחנו נעשה את זה היום או מחר

עאידה תומא סלימאן: אין צורך להעלות את החוק להצבעה

עאידה תומא סלימאן:  אין צורך בעוד הצעה טרומית פרטית

עאידה תומא סלימאן:  יש הצעה ממשלתית שעברה קריאה ראשונה

שרן השכל: אבל הם לא מוכנים להעלות את זה

שרן השכל:  הרי רק ברביעי הם הולכים להעלות את זה לדיון

שרן השכל:  הם לא מביאים את זה אפילו למליאה, זאת אומרת שנראה לך שביום שני הם יגיעו עם זה להצבעה?      

עאידה תומא סלימאן: אני לא אחזיר את הגלגל להצעה טרומית עכשיו

עאידה תומא סלימאן:  היינו באירוע הזה ב-2016, ב-2018 - - -

עאידה תומא סלימאן:  יש לנו החלת דין רציפות

צביקה פוגל: נכון

עאידה תומא סלימאן: אז רק אני אשאל שתי שאלות בבקשה

עאידה תומא סלימאן:  אתה אומר, אתה נחוש, אתה רוצה להעביר את זה

עאידה תומא סלימאן:  אני שמחתי ובירכתי על הבקשה להחלת דין רציפות בזמנו

עאידה תומא סלימאן:  לא ידעתי שמשכתם אותה, אבל עכשיו בנקודת זמן זו מה הלו"ז שאנחנו עומדים בפניו ועל איזה הצעת חוק אנחנו מדברים? הרי אין למשרד לעשות שינויים באמצע החקיקה

עאידה תומא סלימאן:  המשרד, הדבר היחידי שהוא יכול לעשות זה לאחר החלת דין רציפות על קריאה ראשונה, להביא הצעות לתיקון בהכנה לקריאה שנייה ושלישית

צביקה פוגל: זה מה שאני מתכוון לעשות

עאידה תומא סלימאן: האם כבודו מתכוון להחיל דין רציפות לפני סיום המושב הזה, כלומר בשבוע הזה או אחריו? יש לנו שני צעדים לעשות, להצביע בוועדה, להעלות את זה למליאה

עאידה תומא סלימאן:  האם זה יקרה או לא? אני צריכה לדעת כי אני רצה לעוד דיון ועוד דיון

צביקה פוגל: זה בדיוק מה שאני מתכוון לעשות, לפעול להחלת דין רציפות עוד לפני הפגרה

עאידה תומא סלימאן: עוד במושב הזה

צביקה פוגל: נכון מאוד

עאידה תומא סלימאן: תודה רבה

עאידה תומא סלימאן:  זה מה שרציתי לשמוע

צביקה פוגל: אנחנו גם נקיים לזה דיון המשך בשבוע הבא כדי להתחיל לראות מה ההצעות שאנחנו רוצים להכניס לקראת קריאה שנייה ושלישית

צביקה פוגל:  אני לא מוותר על זה, תהיו רגועים

צביקה פוגל:  אני מתכוון שזה יקרה

קריאה: יש הצבעה בוועדה?     

צביקה פוגל: יהיה פה רוב בכל מקרה להצעה לפעול לדין רציפות

מירב בן ארי: היום אין הצבעה

צביקה פוגל: אין בעיה

צביקה פוגל:       בבקשה, משרד הרווחה

סאיד תלי: אני מנהל תחום טיפול באלמ"ב, משרד הרווחה

סאיד תלי:  משרד הרווחה תומך בחוק, היה חלק מהצוות כמובן בהובלת גם משרד המשפטים וגם המשרד לביטחון פנים, ביטחון לאומי היום, שגיבש את כל המתווה

סאיד תלי:  איזוק אלקטרוני יינתן אך ורק אחרי הערכת מסוכנות גבוהה

סאיד תלי:  אנחנו על הדרך מקימים יחידות, שזה אחריות בעצם של משרד הרווחה

סאיד תלי:  מקימים יחידות ייעודיות, מקצועיות להערכת מסוכנות, שזו בשורה גדולה בפני עצמה כי אין את זה בעצם היום

סאיד תלי:       העניין הנוסף הוא שהאיזוק האלקטרוני, כולנו מדברים וכמובן חרדים מהעניין של רצח

סאיד תלי:  הוא בא כמובן קודם כל למנוע רצח, אבל הוא בא למנוע אלימות בכלל, אפילו הקלה ביותר, לתת ביטחון, לאפשר לנשים להמשיך את חייהן ולא לעבור כמובן למקלטים או למקומות מסתור

סאיד תלי:       אני אתן דוגמאות

סאיד תלי:  אסיר שיוצא אחרי הרשעה אחת מהכלא בעוד שבוע, הוא בעצם יוצא כמו שנכנס, במסוכנות מאוד גבוהה

סאיד תלי:  אשתו הונחתה לבקש צו הגנה

סאיד תלי:  בעולם של איזוק אלקטרוני ובעולם שאין איזוק אלקטרוני שזה לצערי המצב היום, זה אחרת לגמרי להגן על האישה הזאת, כי בעצם כרגע אין שום דבר

סאיד תלי:  זה הליך אזרחי לגמרי שיכול לשפר את ההגנה על האישה למעט לשים אותה במקלט ולהעתיק את חייה ואת ילדיה

סאיד תלי:  זה בעצם המקרים

סאיד תלי:  מקרים אחרים של מצבים של הרחקה או של סיכון שאין אפילו הרשעה אחת, אין שום ראיות, אין שום אפשרות להגיש אפילו כתב אישום ועדיין משרד הרווחה או המשטרה חושבת שיש סיכון מאוד גבוה ויש צו הגנה, אז האפשרות להגן כשיש או אין איזוק אלקטרוני זה אפשרויות אחרות לגמרי

סאיד תלי:      אני רק אומר שאיזוק אלקטרוני, אמנם הוא בא כמובן להגן על המאוימים, לרוב נשים, כמעט בכל המקרים, אבל לדעתי הוא גם ירתיע ויעצור ובמובן מסוים אפילו יגן על הגברים מפני עצמם, אלה שאולי כן הידיעה על קיום מעקב כלשהו אולי קצת תרתיע אותם

סאיד תלי:  לא את כולם אבל בוודאי את חלקם

סאיד תלי:       אני מאוד מבקש לתת לד"ר שלומית להמן, מנהלת מרכז טיפול באלימות כאן בירושלים, ממש דקה או שתיים

מירב בן ארי: צריך רק להגיד ששר הרווחה תומך ושר המשפטים תומך

מירב בן ארי:  אני דיברתי עם שני השרים

מירב בן ארי:  שר הרווחה אפילו ביקש להקציב זמן

פנינה תמנו: אני רק אומר מילה, שמשרד הרווחה עכשיו עידכן גם את המענקים של יוצאות המקלטים וגם מגדיל את דירות הקלט

פנינה תמנו:  אני יודעת שעשיתם עבודה ויישר כוח

אפרת רייטן: אדוני היו"ר, סליחה שאני מתפרצת

אפרת רייטן:  אני חייבת לחזור חזרה לוועדת החוקה, לכן באתי ממש לדקה ואני מתנצלת

אפרת רייטן:  אם יורשה לי רק לומר

צביקה פוגל: חברת הכנסת אפרת רייטן מרום, קיבלת דקה

אפרת רייטן: תודה רבה אדוני היו"ר

אפרת רייטן:  האמת היא שאני באמת פונה אליך

אפרת רייטן:  נראה לי שזה הדבר החשוב ביותר

אפרת רייטן:  התפקיד שלך הוא תפקיד עם המון כוח

אפרת רייטן:  אני מקווה שיהיה לך את הכוח לעמוד עכשיו מול הממשלה ומול השר, שכמו שראינו, לצערנו לא קידם את החוק באותה מהירות ובאותה נחישות כפי שאפשר

אפרת רייטן:       למה אני פונה אליך? כי בסוף את רוב ימי חייך הבוגרים עשית בהגנה

אפרת רייטן:  פשוט נתת את חייך למען הגנה על אזרחים, הגנה על בני אדם, ובסוף זה מה שאנחנו רוצים

אפרת רייטן:  בעולם מתוקן לא היינו צריכים לבקש את זה

אפרת רייטן:  בעולם מתוקן נשים צריכות להגן על עצמן בלי כל מיני אמצעים וכל מיני דברים אחרים, אבל אנחנו לא בעולם מתוקן

אפרת רייטן:  אני לא אדבר על באמת היעדר הנשים סביב שולחנות של קבלת החלטות

אפרת רייטן:  זה רעה חולה

אפרת רייטן:  אנחנו יודעים את זה מכל חברות הכנסת וכל עמדות הניהול שבהן לא נמצאות נשים סביב שולחן של החלטות

אפרת רייטן:  הזכויות שלנו נפגעות ולכן החשיבות שלך עכשיו במקום הזה כשנשים באמת נרצחות פה על ימין ועל שמאל, כשההגנה היא לא הרמטית, היא רחוקה מלהיות הרמטית, כאשר נשארים פה ילדים ואנחנו רואים את התמונות של הילדים היתומים האלה, באמת תמונות קורעות לב

אפרת רייטן:       לא יתכן שאנחנו המחוקקים לא נעשה, לא את כל מה שאפשר, יותר מכל מה שאפשר

אפרת רייטן:  שלא נשב פה בלילה עכשיו על חוק הנבצרות

אפרת רייטן:  באמת, זה לא הגיוני

אפרת רייטן:  במקום להציל חיי אדם, במקום לתת פה מענה לאנשים אנחנו יושבים על חוק הנבצרות הלילה הזה

אפרת רייטן:  זה אבסורד

אפרת רייטן:  זה ממש פגיעה וחטא לתפקיד שלנו ולמהות שלנו

אפרת רייטן:  באנו לכאן לחוקק

אפרת רייטן:  באנו לכאן כשליחות עבור האזרחים והן צריכות אותנו

אפרת רייטן:  הם כולם צריכים אבל הן הנשים צריכות אותנו היום יותר מתמיד, כי הבבואה שנשקפת עליהן מהכנסת היא שלא סופרים אותן

אפרת רייטן:  לא סופרים אותן וזה נותן פשוט פתח לאכזרים, לרעים, למרושעים, לאלימים לעשות היום כל מה שעולה על רוחם

אפרת רייטן:  זה נורא ואיום ולכן הפנייה שלי אליך באמת בצורה הכי בלתי אמצעית שיכולה להיות

אפרת רייטן:  תודה רבה

שלומית להמן: אני רק רוצה להשלים את הדברים שסאיד ביקש

צביקה פוגל: בבקשה

שלומית להמן: אני מנהלת מרכז מזה 20 שנה

שלומית להמן:  אני הקמתי את המרכז לטיפול באלימות במשפחה שממוען לציבור הדתי והחרדי בארץ

שלומית להמן:  אני מבינה את קוצר הזמן

שלומית להמן:  אני רוצה להאיר שתי נקודות שסאיד פתח בהן והדס, בהיבטים הפסיכולוגיים של הדברים

שלומית להמן:      זה שהאזיק מגן, אני חושבת שכל אחד בר דעת מבין, ויש פה ברוך השם הסכמה וגם הקריאה שלך מאוד ריגשה אותי

שלומית להמן:  שמעתי פה על צווי הרחקה שמופרים

שלומית להמן:  המפרים הם בוודאי התוקפנים, אבל באחוזים מאוד גבוהים הקורבנות משתפות פעולה עם התוקפנים בהקשר הזה כי זה חלק מהמאפיינים של קורבן, ואין לנו פה זמן להבין מה הם מאפיינים של קורבן

שלומית להמן:  אם יהיה אזיק זה יעזור לאותן נשים שבתוכן יודעות שאסור להן לקרב את התוקפנים אליהן, להגיד את הלא שלא מצליח לצאת להן מהגרון החוצה

שלומית להמן:      התוקפנים זקוקים

שלומית להמן:  אנחנו מרכז שמטפל באחוזים הכי גבוהים של גברים תוקפניים בארץ ובעולם

שלומית להמן:  גם התוקפנים אומרים לי, אם יהיה לי

שלומית להמן:  כמו שכולנו יודעים, אנחנו יודעים שאסור להיכנס לדרך הזאת כי היא מסוכנת, אבל כשיש תמרור או כשעומד שוטר אנחנו בכל אופן שוקלים את זה עוד פעם

שלומית להמן:       התוקפנים אומרים, האזיק יעזור לנו, כשהם אומרים את זה עם יד על הלב

שלומית להמן:  הקורבנות אומרים, האזיק יעזור לנו לא רק בפיזית הברור מאליו, אלא בהיבטים הפסיכולוגיים האלו שזה יעזור לי להוציא מהכוח אל הפועל את הקול שלי שזועק לא

שלומית להמן:       בוודאי שאנחנו מדברים על חוק של לא תעמוד עם דם רעיך, ואני לא באה למזער בשום מילימטר את מקרה הרצח, אבל היטיבה לתאר את זה אחת מהמטופלות שלי אתמול בחדר הטיפול כששאלתי אותה מה מביא אותה אליי, בחורה בשירות לאומי שהגיעה אליי ושאלתי אותה מה מביא, והיא אמרה, אני נהיית אימא

שלומית להמן:  אמרתי, מה זה להיות אימא שלך? היא אמרה, אם תיתנו לצייר את אימא, אני אצייר עור דק דק של אימא ובפנים הכול אבא

שלומית להמן:  הרצח המתמשך היום-יומי שאנחנו לא שומעים עליו הוא הרצח הרגשי, אותן נשים שלא מסוגלות להגיד מי הן, מה הן רוצות

שלומית להמן:  זה גם רצח שאותו אזיקון יעזור לנו להרחיק אותו

צביקה פוגל: ד"ר שלומית להמן, תודה רבה על ההתייחסות

צביקה פוגל:       אני חייב להקריא פה משהו שביקשנו ממני כדי לעשות בזה סדר

צביקה פוגל:  אני קובע כי לפי סעיף 120 לתקנון, ככל שתהיה בקשה או שיעלה הצורך, יימחקו מהפרוטוקול המפורסם לעיון הציבור פרטים מזהים של דוברים או חלקים מסוימים מתוך הדברים שנאמרו לפרוטוקול, ככל שהדבר נדרש לבקשת מי שהשתתף בישיבה, אם העמדת הפרוטוקול לעיון הציבור עשויה לגרום לו נזק או לזולתו

צביקה פוגל:       מה שאני מבקש מחברי הכנסת, אלה שרשאים להצביע כאן, אני מבקש את אישורכם לפעול להחלת דין רציפות

צביקה פוגל:  בשבוע הבא אנחנו נקיים דיון נוסף על הנושא הזה כדי להתחיל לדון בתנאי הסף ובנושאים שמשפיעים לקראת הקריאה השנייה והשלישית

צביקה פוגל:  מי בעד? מי נגד? מי נמנע?     

צביקה פוגל: אושר     

צביקה פוגל: תודה רבה, ניפגש בשבוע הבא